
Тежкият поглед на полковник Колинс те пронизва през дима от пурата му. 
Въпреки огромния вентилатор на тавана, в командния пункт е душно и 
задимено. Климатичната инсталация не работи и потта се лее по лицата и 
гърбовете на присъстващите. 

- Три денонощия, лейтенант! Точно три и нито минута повече! Набийте го 
здраво в главите на хората си. Щом хеликоптерът ви остави в Порто Бело и 
пилотът се обади, включвам хронометъра! Ясен ли съм? 

- Да, сър! - отговаряш кратко ти и се надигаш от мястото си. 

В този момент се намесва един от командния екип. Облечен е в 
униформата на полковник от боливийските сухопътни сили, но стойката 
му не е на военен. Предполагаш, че той всъщност е представител на 
тяхното бюро за борба с наркотиците. Слабото му, изпито лице е скрито 
зад големи черни очила. Застинало е в гримаса, наподобяваща вежлива 
усмивка. 

- Момент, сеньор лейтенант! 

С бързо, нервно движение смачква остатъка от пурата си в огромния 
пепелник и се отправя към картата. 

- Полковник Колинс много точно и изчерпателно ти обясни задачата. Но аз 
бих желал да Ви задам един въпрос. Той е по-скоро неофициален и ако не 
желаете, може да не ми отговаряте! 

- Слушам Ви, сър! 

- През цялото време на инструктажа ви наблюдавах и се питах, познавате 
ли боливийската селва) Били ли сте някога сред този кошмар защото тя е 
точно това! 

Преди да отвориш уста, полковникът бързо се намесва. 

- Бъдете спокоен, колега! Нашият човек има достатъчен опит в 
тропическите джунгли. Участвал е в операции по прочистване в Гватемала 
и Хондурас. При това е награден с два медала от Конгреса - „За воинска 
храброст" и „Пурпурно сърце" - П степен. Това изчерпва ли въпроса? 

- Щастлив съм да чуя това, сър! И все пак позволете да отбележа, че 
храсталаците на Гватемала нямат нищо общо със селвата около изворите 
на Карона! Дори местните индианци и серенгейроси не смеят да се заврат в 
този пъкъл! През който, междувпрочем, трябва да преминат вашите хора! 
Наблюдаваш с интерес как лицето на шефа ти бавно почервенява. 
Полковниктът е известен с избухливия си нрав и нетърпимост. Последното 
нещо, което би приел на този свят, са съветите и забележките на един 
латиноамериканец. 

- Ние сме тук, уважаеми колега, защото вашите наркотици заливат нашите 
улици и градове! Вашите шайки от лустросани и зализани мучачоси правят 
луди пари от разбитото здраве и още по-лошо, психика, на нашите деца! 
Ето затова сме тук! И затова лейтенантът и хората му ще се напъхат в тъй 
наречения от вас пъкъл! Бъдете сигурен, че ще открият проклетите ви 


складове и летище с проклетия ви наркотик, пък ако трябва за това да се 
заврат и под опашката на дявола! 

Ясен ли съм? 

- Напълно, сеньор Колинс! - усмихва се боливиецьт и помирително вдига 
ръце. Но нека не се горещим! Може би не сте ме разбрали правилно. 
Просто исках да кажа на сеньор лейтенанта, че мисията му е ужасно 
трудна и отговорна. Все пак нека не забравяме, че ако групата му открие и 
обозначи базата на трафикантите, ударът ще нанесат моите командоси. 
Отдавна планираме тази операция, господа и искаме всичко да бъде 
изпипано професионално! Затова се обърнахме именно към Вас и никой не 
се съмнява в опита на Вашите хора. Това е всичко! 

След това боливиецът се обръща към теб и ти подава ръка. 

- Сеньор лейтенант! От свое име и от името на самия президент се 
надявам, че ще откриете бърлогата им. Щурмовите ни групи са готови и 
ще очакват Вашия сигнал. Пазете се и нека Бог да бди над Вас! Желая Ви 
успех! 

Стисваш ръката му, отдаваш чест и кръгом напускаш командния център. 


1. 


Голямата десантна лодка бързо се плъзга срещу течението на Карона. 
Мътните води на реката бавно влачат тонове тиня, червеникав пясък и 
стебла на изкоренени дървета и храсти. Въздухът е влажен, топъл и 
застоял. Макар че все още е ден. Около вас цари полумрак, пронизван 
нарядко от бегъл слънчев лъч. Палми, бромелии и диви орхидеи, оплетени 
в гъста плетеница от лиани, са надвиснали ниско над водата. Сред този див 
и тайнствен лабиринт тегне пълна тишина, която определено ви действа на 
нервите. От време на време дочувате над главите си плясък на крила, 
ръмжене и приглушени маймунски писъци. Но целият този кипящ живот е 
някъде високо, скрит зад пищната зеленина на селвата. 

Първият ден от плаването е към края си и зад гърва ви са останали близо 
петдесет мили. До предполагаемата цел остават още стотина, но това не е 
проблем за мощния „Айвън - Джонсън", тласкащ лодката с петнадесет 
възела в час. Специалният ауспух изхвърля газовете от двигателя под 
водата и действа като заглушител. Лежите отпуснати на дъното на лодката, 
заслушани в тихото му, монотонно мъркане. Телата ви са плувнали във 
влага и пот и тропическите, маскировъчни униформи лепнат неприятно по 
тях. 

Единствено сержант Купър седи на кърмата и направлява гумения 
„Зодиак". Присвитите му очи внимателно следят извивките на реката и на 
дивите и непроходими брегове. Капрал Кроу и водачът ви Рамирес лежат 
до теб с притворени очи и ловят шумовете на гората. 

Поглеждаш циферблата на часовника. След това прибираш картата в 
джоба на непромокаемата раница и запалваш цигара. От тръгването ви са 
изминали десет часа и вече е време да разясниш на групата целта на 
операцията. Надигаш се и леко щракваш с пръсти. Моментално всички 
погледи се отправят към тед. 

А сега премини на 20 


2. 


Преди метисът да се е окопитил, се хвърляш в каютата, премятайки се в 
кълбо по пода. Той успява да стреля още веднъж, но куршумът свирва 
високо над тед. Вътре цари пълен мрак и само блясъкът на изстрела издава 
мястото му. Това ти е достатъчно! 

Без да ставаш, лежейки на дъските, откриваш огън. Грохотът на изстрелите 
се слива в непрекъсната канонада, а пламъците им осветяват помещението. 
Въздухът се изпълва със задушлив барутен дим и остър мирис на кордит. 
Чуваш тежкото падане на тяло и след това настъпва гробна тишина. 
Изправяш се и прибираш „Берета"-та в кобура. Знаеш, че нямаш повече 


нужда от нея. След това включваш малкия джобен прожектор и лъчът му 
започва бързо да опипва забулената в дим и мрак каюта. 
Не губи време и бързо премини на 29. 


З. 


Решил си да премериш сили с кръвожадния дух на селвата. Той се 
прокрадва все по-близо и всеки миг грамадата от жеезни мускули, зъби и 
нокти ще се извие във въздуха и ще се стовари върху теб. Трескаво и бързо 
преценяваш с какво оръжие да посрещнеш атаката му. Естествено тежките, 
експанзивни куршуми на автомата ще решат бързо двубоя, но това крие и 
куп рискове. От една страна, оръжието е сигурно, но при положение, че 
успееш да го насочиш и да натиснеш спусъка. От друга страна, базата на 
трафикантите може да е наблизо и те да дочуят звуците от стрелбата. А 
това би означавало демаскиране на отряда и провал на операцията. 

Докато ножът би свършил работата безшумно то кървавата ви схватката 
обаче би била много по-рискована за теб! Не случайно ягуарът се слави със 
своята сила, кръвожадност и коварство 

Така или иначе, трябва да избереш едно от двете оръжия и то веднага! 

Ако се спреш на огнестрелното, премини на 74, а ако предпочетеш 
ножа отиди на 84. 


4. 


Вече цял час пълзите сред тръстиките, потопени до гърди във вонящата 
вода и тиня Начело е Рамирес, който опипва дъното с дълъг бамбуков 
прът. Просеката от смачкана блатна растителност ясно показва пътя на 
животните и вие я следвате неотклонно. Често се спъвате в жилави стебла 
и коренища и ту един, ту друг с ругатни се пльосва и потъва сред калта. 
Към неспирните атаки на комарите се прибавят и огромни, гадни пиявици, 
които полепват навсякъде, дори и под дрехите. Ухапванията на летящите 
кръвопийци, потта и мръсотията предизвикват непоносим, влудяващ 
сърбеж и увеличават мъките ви. Въпреки това групата упорито пълзи на 
юг, към хоризонта, където вече се очертава линията на тропическия лес. 
Често поглеждаш оплескания с кал часовник и с безпокойство отчиташ 
отлитащото време Според графика на движение, ви остават още четири 
часа. 

Хората все по-често залитат и падат от умора, затова накрая решаваш да 
дадеш кратка почивка. 

В този миг откъм края на колоната долита силен вик на уплаха. Обръщаш 
се бързо и замръзваш от ужас при открилата се гледка. На двадесетина 
метра зад останалите, Кроу е затънал до гърди и отчаяно се мята сред 
тресавището. Изглежда, че е стъпил невнимателно встрани от пътеката и 


калното чудовище веднага го е засмукало. Всичко става за секунди пред 
ужасените ви погледи. След миг Купър се опомня и реагира пръв. 
Светкавично изхлузва тежката раница от гърба си и се хвърля на помощ. 
Но вече е късно! 

Капралът вече е потънал до гуша и в момента, в който сержантът се добира 
до него, главата му изчезва с последен, смразяващ вопъл под 
повърхността. Заедно с него изчезва и радиомаякът, който е на гърба муи 
само маскировъчната му шапка остава да плува над мястото на трагедията. 
От калният му гроб изплуват два големи, въздушни мехура и след това 
блатото застива в предишния си мьртъв покой. Стоите вцепенени и 
онемели, със сковани от мъка и ужас лица. С нелепата гибел на Кроу идва 
и краят на операцията. Радиофарът вече го няма и сега, дори и да откриете 
летището на наркотрафикантите, не можете да го обозначите и да насочите 
шурмовата авиация. 

Няма смисъл да продължавате напред и не ви остава ниидо друго, освен да 
поемете обратния път към реката и лодката. Знаеш, че само след броени 
часове в небето ше се появят атакувашите „Скайхоук" и ще засипят 
наслуки джунглата с горящ, напалм. И тогава... Господ да ви е на помош, 
ако все оше сте там! 

Всъшност, може би и Господ не знае какво е атака с напалм! Но ти знаеш! 
С пресипнал от мъка и умора глас даваш последната команда: 

- Това е, момчета! Връшаме се обратно! 

И така, млади приятелю, ти избра погрешен ход и загуби! Ако имаш все 
оше воля за борба, върни се и започни отначало! Този път бъди по- 
внимателен и осторожен! Не забравяй, че това е само игра, но игра, която 
копира реалния живот, с неговите неочаквани и често коварни обрати! 
Затова ти желаем от сърце успех и повече шанс! А засега, сбогом! 


о. 


Побутваш с дулото на автомата метиса, който лежи до теб с пребледняло и 
изпотено лице. 

- Хайде, амиго! Тези са от твоята черга! Излез и ги спри! Измисли нещо и 
ги накарай да излязат от кабината! И без номера! Държа те на прицел, а 
тази играчка не пропуска. Гръгвай! 

Той отваря уста да каже нещо, но вижда по погледа ти, че е безсмислено и 
с изопнато от страх лице се измъква на пътя. След това тръгва срещу 
джипа, крещейки и размахвайки ръце. 

- Хей, амигос, амигос! Аз съм, Хорхе! Спрете! 

При внезапната му поява „Лендровър"-ът изскърцва със спирачки и спира 
в една голяма локва. Шофьорът остава зад волана, а спътникът му отваря 


врата и скача на пътя. В ръцете си държи израелска карабина „Галил", стар 
образец, а през гърдите му е препасан патрондаш. 

- Санта Мария! Ти ли си, Хорхе, мътните те взели! Шефът те очакваше 
още сутринта и сега направо е побеснял! Каза, че лично ще одере дъртата 
ти, кирлива кожа. 

Неочаквано метисът прави това, от което вътрешно си се опасявал. 
Достигнал джипа той със скок се прикрива зад него, крещейки като луд: 

- Спасявайте се, амигос! Засада в храстите! Един полицай и трима мръсни 
американос! Обръщайте бързо! 

Едновременно с това грабва карабината от ръцете на слисания бандит и 
открива огън към твоето укритие. 

Веднага премини на 16. 


6 


Жарарака! Само произнасянето на тази индианска дума те кара да се 
вцепениш и да затаиш дъх. 
И как не! 


Тази не голяма на вид змия е страшилището и ужасът на местните 
индианци, кабоклоси и серенгейроси. Атаката й е светкавична, а 
действието на отровата й трае броени минути и винаги завършва с крайно 
мъчителна агония и ужасна смърт. Смърт, от която трепери всяко живо 
същество! 


Замръзнал си на място, а 
по лицето и гърдите ти се 
стичат струйки студена 
пот. Адреналинът в кръвта 
ти се покачва до максимум 
и лудо пулсира във вените 
и слепоочията ти. Съвсем 


бавно извиваш очи 
встрани и едва тогава я 
зърваш. Двуметровата 


жарарака виси от една 
лиана над главата ти, а 
плоската и глава бавно се 
люлее на сантиметри от 
лицето ти. Змийските очи отразяват с неподвижен, мъртвешки блясък 
оскъдната светлина и алчно се взират в теб. 

Секундите текат с шеметна бързина, около теб цари гробна тишина и 
неподвижност. Внезапно змията се размърдва и едновременно с това зад 
теб се разнася тъп, приглушен звук. Куршумът изсвирва край ухото ти и 
жарараката се свлича на земята с разкъсана глава. 


Тежката длан на сержант Купър те потупва по рамото и гласът му 
избоботва в мрака: 

- Всичко е наред, лейтенант! Можете вече да дишате! 

Отдъхваш си и изправяш вцепененото си тяло. Сержантът прибира 9- 
милиметровия „Ремингтон" в кобура си и изважда пакет цигари. 
Останалите от групата също се приближават и запалват по цигара, 
разглеждайки потръпващото в конвулсии тяло на змията. 

След това продължавате и след двадесет минути отново излизате на брега 
на Карона. Плитчините са вече зад вас. След кратка почивка се заемате с 
лодката и скоро отново продължавате плаването. 

А сега премини на 26. 

7. 


Преди пленникът да се е опомнил, Купър му стоварва две мощни крошета 
в стомаха и челюстта и го просва на земята. След това бързо го претърсва и 
измъква от пояса му дълга испанска наваха и револвер. Подава ги на 
притичалия Кроу, извива ръцете му зад гърба и ги заключва с белезници. 
След това силно го разтърсва, за да го върне в съзнание. 

Без да напускаш укритието си, ти внимателно наблюдаваш схватката, 
следейки едновременно и джипа. Натрупал си достатъчно горчив опит в 
подобни акции и отлично знаеш, че понякога и най-малкото невнимание 
може да има фатални последици. Затова сега, с пръст върху спусъка, 
следиш обстановката и преценяваш дали да излезеш от укритието си или 
да останеш на място, без да се демаскираш. 

Ако се спреш на първия вариант, премини на 69. 

Ако обаче решиш да изчакаш, отиди на 77. 

8. 


Решението е взето и вие поемате по пътеката. Рамирес се движи 
внимателно на десетина метра пред теб, стиснал здраво тежката си 
карабина „Дий Енфилд". По бавните му и предпазливи движения 
разбираш, че е напрегнат и неспокоен. Сякаш предчувства някаква 
невидима угроза, дебнеща ви в мрака. Постепенно тревогата му се предава 
и на теб и ти все по-трескаво се вглеждаш в заобикалящата ви селва. 

За жалост скоро се убеждаваш, 
че опасността действително се 
крие там, в смълчаната, нощна 
джунгла и коварно следи всяко 
ваше движение. Търпеливо ви 
дебне, а след това светкавично 
връхлита! 

Движейки се в мрака, Рамирес 
неочаквано се спъва в нещо и 
залита, изпускайки карабината. 
Едновременно с това > ВЪВ 
въздуха се разнася > остро 
изсвирване и една дълга стрела 
се забива във врата > му, 
пронизвайки го от край до 
край. Водачът издава глух, 
болезнен стон и от устата му 
изригва кървав фонтан. След 
това омекналото му тяло се 
свлича бавно на > земята. 
Няколко секунди се разтърсва 
в > мъчителна, „предсмъртна 
агония, след което замръзва 
неподвижно. 

Антонио Рамирес е мъртъв! 
Всичко е толкова нелепо и 
неочаквано, че ти стоиш 
прикован и гледаш с 
невярващи очи. Но в следващите секунди в теб заговорват старите, 
професионални рефлекси. Докато се хвърляш в тревата край пътеката, 
пръстът ти вече натиска спусъка и дулото на автомата ти започва да бълва 
неспирен, изпепеляващ пламък. 

Какво ще се случи след това ще разбереш, преминавайки на 46. 

9. 


С мъка си пробиваш път през гъстата трева и гигантски папрати, търсейки 
проход. Тялото и лицето ти са издрани до кръв от острите малпигиеви 
тръни, а дрехите по гърба ти лепнат от гореща пот. Дишаш трудно, на 
пресекулки, ръцете и краката ти треперяг от изтощение. Кошмарнияг 
тропически лабиринт, в който си попаднал, няма край и те притиска 
неумолимо в жестоката си хватка. 

Накрая решаваш да се върнеш и да потърсиш друг път. В този миг 
дочуваш на няколко метра от себе си звук, който те кара да замръзнеш на 


МЯСТО. 


Гневно ръмжене на ягуар! 

След секунда то се разнася 
отново, този път още по- 
наблизо и постепенно прераства 
в силен, яростен рев. Без да 
искаш си навлязъл във владе- 
нията на този горски властелин, 
известен като най-силният и 
кръвожаден хищник на 
южноамериканската селва. 

Вече усещаш зловонният дъх на 
прокрадващия се звяр и 
трескаво търсиш изход от кошмарното положение. Имаш два варианта на 
действие и трябва бързо да избереш правилния! 

Или ще приемеш жестокия двубой с гигантската котка, или бавно и много 
внимателно ще се оттеглиш от обсега на безпощадните и зъби и нокти! 
Ако се спреш на първото решение, премини ни З. 

Ако пък предпочетеш второто, отиваш на 25. 


10. 


За щастие решението ти е правилно! С приглушено пърпорене лодката 
бавно се провира между наносите. На няколко места от тъмнеещата вода се 
подават озъбени скални късове, довлечени от мощното течене на Карона. 
Сержант Купър внимателно ги заобикаля, а потното му, напрегнато лице 
матово проблясва в мрака. След още десетина минути „Зодиака" най-сетне 
се измъква от коварния капан и отново се втурва срещу течението. 
Тъмните сенки на плитчините бързо се стопяват в нощта. 

Отдъхни си и премини на 26. 


1. 


Явно в „Лендровъра" е имало и трети бандит, който се е спотайвал и е 
изчаквал удобния момент да се покажете всички. Още първият откос на 
автомата му, изстрелян почти от упор, уцелва Купър в гърдите. Сержантът 
залита встрани, изпуска оръжието си и се свлича на пътя. Окървавеното му 
тяло се разтърсва в предсмъртна агония и застива неподвижно. 

Капрал Кроу на чийто гръб е раницата с радиомаяка, е улучен в рамото ив 
гърдите, но въпреки това успява да стреля в джипа и едва тогава рухва. 
Виждаш как куршумите на бандита продължават да се забиват в него. 
Безсилна ярост дави душата ти, докато натискаш спусъка и заливаш колата 
с дъжд от горещо, смьртоносно олово. Пред очите ти са загинали двама 
твои другари, с които сте участвали в безброй акции и неведнъж сте 
гледали смъртта право в очите. Но този път тя ги настигна и сграбчи в 
хищните си, костеливи нокти. 

Крещиш от болка и мъка, докато автоматът се тресе в ръцете ти. Когато 
изстрелваш и последния пълнител, го захвърляш и измъкваш от 
специалния джоб на панталона граната. Знаеш, че това ще вдигне адски 
шум на мили наоколо, но вече ти е все едно. Отрядът е разбит, а станцията 
за повикване и пеленгуване - унищожена. Остава ти само едно! Да 
отмъстиш за гибелта на Купър и Кроу, а след това да се изтеглиш обратно 
към реката с водача Рамирес и пленника. 

Освобождаваш с треперещи пръсти предпазителя и запращаш гранатата 
през разбитото предно стъкло на надупчения от куршуми „Лендровър". 
Секунда по-късно мощна експлозия разтърсва въздуха и от джипа остава 
само един разкъсан и обезобразен, обзет от пламъци метален скелет. 
Стоиш приведен, с отпуснати рамене и се взираш с невиждащ поглед в 
бушуващите пламъци. Накрая въздъхваш, обръщаш се и бавно се отправяш 
към Рамирес и метиса, които онемели те очакват. Време е да поемеш по 
мъчителния обратен път и да изпиташ до края горчилката на загубата и 
поражението! 

И така, млади приятелю, ти допусна грешка и тя се оказа фатална! Но 
какво да се прави, така е в живота! Победата и поражението често вървят 
ръка за ръка. Затова не се отчайвай и не изпадай в униние! Върни се и 
започни отначало! Мобилизирай всичката си воля, находчивост, ум и 
енергия и ще победиш! Вярваме, че тогава ще доведеш трудното и опасно 
изпитание до успешен край и ще се почувстваш горд! Надяваме се от сърце 
това да е така и ти пожелаваме успех! 

А засега, сбогом! 


12. 


Преодолявате с прибежки тесния, песъчлив бряг, който разделя реката от 
крайбрежната джунгла. Лодката ви е закотвена и маскирана на стотина 
метра по-надолу, сред високите тръстики. 

Сетивата ти са изострени до край, а пръста ти нервно потрепва върху 
спусъка на автомата. До теб с пъхтене тежко тича метисът, а Кроу и Купьр 
охраняват двата ви фланга. Рамирес завършва колоната, нарамил раницата 
с радиомаяка. След минута преодолявате голото пространство и потъвате 
сред бодливия храсталак. Водени от метиса, се добирате до две високи 
диви хевеи и той трескаво започва да разчиства голяма камара от клони и 
лиани, натрупана между стволовете им Помагате му и скоро отдолу се 
подава купето на джип. Стар, очукан „Форд", с хлътнали ламарини и 
открита каросерия, кротко дреме в скривалището си. 

Внимателно се оглеждаш наоколо, но засега всичко е тихо и спокойно. 
Само ято папагали с крясък излита над главите ви и за миг нарушава 
мъртвия покой на джунглата. Когато всичко е разчистено, метисът ти 
подава контактния ключ, озъртайки се встрани. 

- Можете да карате, сеньор! Пътят започва точно пред колата и води все 
направо! 

Вместо отговор, ти забиваш дулото на автомата в гърба му. 

- Приличам ли ти на глупак, амиго? Сядай бързо на волана и пали! Хайде, 
по-живо! 

- Но, сеньор! - започва да се опъва той. - Обещах Ви само да Ви доведа до 
колата. Нататък не мьрдам. Господ да ме убие! Моля Ви, сеньор! 

Нямаш време за излишни приказки. С бързо движение сграбчваш дясната 
му ръка ия извиваш зад гърба. Натикваш го в кабината зад волана и сядаш 
до него. 

- Не Господ, а аз ще те пречукам, ако не тръгнеш веднага! Пали и поемай! 
На лицето му е изписан животински страх и то отново е плувнало в пот. 

- Не, сеньор! Не! - дърпа се отчаяно той и прави опит да скочи от кабината. 
Но в това време над него се надвесва свирепата физиономия на сержант 
Купър. Огромен нож блесва в ръцете му. 

- Да му прережа ли гърлото, сър? 

Това действа моментално и нещастникът завърта с трепереща ръка ключа 
на стартера. След третият опит моторът запалва и заработва с продрано 
боботене. Джипът се разтърсва от вибрации и неохотно поема напред, 
мачкайки храстите. 

След десетина метра храсталакът пред вас се разтваря и открива тясна 
просека, губеща се напред в сумрака на селвата. С изпотени от страх ръце, 
метисът отчаяно върти волана и вкарва колата в нея. След това натисва 
рязко газта. С жално дрънчене и трясък на каросерията „фордът" се 
устремява напред. А сега премини на 80 


Вече половин час внимателно 
наблюдаваш колибата, но тя е 
все така тиха и безлюдна. 
Сетивата ти са > напрегнати 
докрай, а очите ти започват да 
сълзят от взиране през лещите 
на бинокъла. Горещият парен 
душ на > селвата те залива 
безмилостно и къпе тялото ти в 
лепкава, противна пот. Но ти 
стискаш зъби и продължаваш 
упорито наблюдението. 

Минава още половин час, а 
около колибата всичко е все така тихо и спокойно. Времето неумолимо 
лети и ти трябва да вземеш някакво решение. Единият вариант е да 
рискуваш и без да чакаш повече, да се промъкнеш до нея и да я провериш. 
Ако се спреш на него, премини на 55. 

Другият изход е да останеш на място и търпеливо да продължиш 
наблюдението. Вземеш ли това решение, отиди на 61. 


14. 


След три-четири мили нареждаш на Купър да спре и да изкара джипа 
извън пътя. По думите на метиса до базата на трафикантите е съвсем близо 
и затова решаваш да продължиш сам напред и да разузнаеш терена. Даваш 
последни указания на останалите, проверяваш оръжието си и се приготвяш 
да потеглиш. Сега пред теб изниква следният проблем - накъде да се 
движиш? Естествено най-бързо и леко е да продължиш по пътя, но това 
крие и риска да се натъкнеш внезапно на бандитите. Все пак, ако решиш 
да продължиш по него, премини на 22. 

Ако пък решиш да навлезеш в селвата, вляво от пътя, отиди на 31. 
Решиш ли да проучиш джунглата вдясно от него, отиди на 41. 


15. 


Решавате да се притаите край брега и за щастие решението ви е правилно. 
Завирате лодката сред гъстия крайбрежен бамбук и замирате в мрака на 
тропическата нощ. Лежите със заредено оръжие и пазите пълна тишина. 

Не минава много време и надолу, по течението на Карона се плъзват като 
горски привидения седем-осем канута, пълни с индианци, флотилията на 


дивите марайоси се носи бързо, в пълен мрак и тишина. Не се чува никакъв 
говор, звук, или плясък на гребло. Това, изглежда, потвърждава опасенията 
на Рамирес, че племето е във война и сега се е отправило в кървав, 
грабителски поход. Скоро сенките на канутата се стопяват в мрака и вие си 
отдъхвате облекчено. За по-сигурно изчаквате още половин час, после 
измъквате внимателно „Зодиака" от укритието и сержант Купър бързо 
пали двигателя. След това отново продължавате плаването си. 

А сега премини на 86. 


16. 


Планът ти е пропаднал и не ти остава нищо друго, освен да натиснеш 
спусъка. Още първият откос на автомата ти попада в тялото на негодника и 
го срязва на две. Тежките куршуми го отхвърлят назад върху капака на 
джипа с пронизани гърди. 

В това време шофьорът открива автоматичен огън от кабината, но стреля 
панически и наслуки. Куршумите му летят високо над главата ти, 
кършейки клони и листа. В същия миг Кроу и Купър, които са от другата 
страна на пътя, стрелят по него и моментално го приковават върху 
седалката. Автоматът излита от ръцете му и тупва на пътя, а кръвта му 
плисва и залива надупченото предно стъкло. 

Метисът използва суматохата и изпълзява зад колата. След това скача и 
стреляйки бясно с карабината на бандита, се хвърля към близките храсти. 
Миг преди да се шмугне в селвата обаче куршумите на сержанта го 


принуждават да залегне, да захвърли оръжието и да се предаде. 
След това настъпва гробна тишина. 
Успокой се за миг и премини на 27. 


Замахваш бързо и му нанасяш 
рязък удар с ръба на дланта точно 
под ухото, в основата на врата. 
Главата на бандита трепва, а след 
това се отпуска безжизнено на 
една страна. Знаеш, че след такъв 
удар в сънния нерв нещастникът 
ще остане поне един час в 
безсъзнание, а това ти е напълно 
достатъчно. 

Обръщаш хамака и омекналото 
тяло глухо тупва на земята. 
Смъкваш мръсната кърпа огг врата му и набързо връзваш ръцете му зад 


гърба. След това го хващаш под мишниците и отмъкваш в близките храсти. 
В същия миг от колибата ненадейно долита един дрезгав, сънлив глас: 

- Къде си, Енрико, дърт мошенико? Стига се излежава, а донеси проклетата 
вода! 

Оглеждаш се бързо и едва тогава забелязваш голям, кожен мях, скрит на 
сянка под огромно, палмово листо. 

Побързай и премини на 49 


18. 


Бързо се покатерваш в рубката на кормчията и хващаш кормилото. И 
тъкмо навреме! Точно пред вас Карона прави широк завой на ляво и се 
губи на югоизток, към венецуелската граница. Левият бряг е непристъпен 
за акостиране, обрасъл в гъсто преплетени дървета и коренища, а отдясно 
се шири безкрайно блато с тръстики и бамбук. 

Ръцете ти бързо шарят по командното табло и накрая откриват бутона за 
пускане и спиране на двигателя. Натискаш го и завърташ огромното 
кормило към мочурищата. Моторът млъква и гемията рязко забавя ход, но 
продължава да пълзи по инерция. В това време отдолу се разнасят първите 
виково на испански, а малко след това проехтяват и изстрели от пистолет. 
Твоето внимание обаче е приковано преди всичко в приближаващия бряг. 
Най-после носът на корабчето достига крайбрежната тръстика и бавно 
навлиза сред нея, мачкайки я под тежестта си. 

След това корпусът се разтърсва и спира, засядайки в тинята. 

Скачаш бързо на палубата и хукваш към люка, в който бе изчезнал метиса. 
Обзело те е някакво тревожно предчувствие, че си допуснал грешка, но все 
още не знаеш каква. Изстрелите под палубата продължават и постепенно 
преминават в канонада. 

В момента, в който достигаш люка, дочуваш приглушените звуци от 
автомата на сержант Купър. След това бързо скачаш долу. 

Не губи време и премини на 63. 


19. 


И така, решението е взето! Повикваш със знаци метиса при себе си. 

- Минаваме оттатък! Ти тръгваш пръв, а ние ще те прикриваме! Хайде, 
шавай! 

Очите му се разширяват от страх, а потните му ръце започват да се тресат. 
- Не. за бога! Летището е близо и може да им пост! Имайте милост, сеньор! 
- Милост ли? Тип като тебе говори за милост? Трябвало е да помислиш по- 
рано за тези неща. Гръгвай или... 

Опираш дулото на пистолета в слепоочието му и щракваш предпазителя. 


- Чакайте, за бога, не стреляйте! 
След това се прекръства бързо и ниско наведен хуква към реката. 
А сега премини на 52. 


20. 


- А сега слушайте внимателно заповедта. В момента вече тече операция 
„Делта - Зеро" на боливийската армия и отделът им за борба с 
наркотиците. По техни агентурни данни, в района на вливането на Рио 
Хила в река Карона се намират добре маскирани складове и летище, а 
може би и лаборатория за добиване на ЛСД и марихуана. Смята се, че те 
принадлежат на наркокартела Дон Брахос и оттам се извозват нощем с 
малки самолети до крайбрежието. Полицията предполага, че там товарът 
се маскира в специални корабни контейнери и заминава за Асунсион, 
Колон в Панама и Флорида. 

Целта на нашата ударна група е да открие точното разположение на 
складовете и летището и да постави в района им радиомаяк. След това 
трябва да изчезнем моментално. Два часа след задействането на маяка и 
ориентирайки се по него ще започне акцията на боливийците. 

- Да не би да се готвят да хвърлят напалм, сър? - избоботва гласът на 
сержант Купър. 


- Надали сержант! Предполагам, че ще стоварят командоси с хеликоптери. 
На тях им трябват живи наркотрафиканти, за да разплетат цялата мрежа. 
Така ще могат да се доберат до върховете на картела. Дотук всичко ясно ли 
е: 

- Кога ще доближим района им, сър? - обажда се капрал Кроу. 

- Утре утринта, при положение, че плаваме цяла нощ. След това ще 
маскираме лодката ще навлезем в селвата. Искам абсолютна тишина! Ще 
приложим обичайната тактика. В случай на сблъсък с тях, забранявам 
всякаква стрелба, освен в най-краен случай! Не ви е за първи път и знаете 
какво да правите. Искам да се превърнете в привидения! Ще се движим в 
следния ред - начело сме аз и Рамирес, след нас е Купър с радиомаяка, а 
Кроу ще охранява тила на колоната. Поддържаме видима дистанция както 
винаги. Това е! Някакви въпроси? 

- Аз имам въпрос, сър! - обажда се отново Купър. 

- Казвай бързо, Дон! 

- Как да действаме, ако налетим на диви животни, сър? Тук май ги има 
доста! 

- Ще им изпееш приспивна песен, Малчо! А ако не слушат, ще им удариш 
по един шамар! - изхилва се Кроу. 

- Точно така! - кимваш ти. - Капралът е прав, Купър. А сега всички по 
местата! 

В това време водачът Рамирес посочва реката пред лодката и се обажда на 
оскъдния си и безобразен английски: 

- Там плитко, сеньор! Вода донесла много пясък! Това лошо! 

Оглеждаш бързо водата и веднага забелязваш плитчината. На двеста и 
петдесет-триста метра пред „Зодиака" реката е натрупала мътночервеникав 
пясъчен нанос, който на места се показво над повърхността. Участъкът е 
дълъг и краят му не се вижда в сгъстяващия се мрак на джунглата. 

Лодката се носи бързо към него и ти трябва с вземеш моментално 
решение! Обмисляш трескаво ситуацията, прилепил бинокъла към очите 
си. Единият вариант е да продължите през плитчините, следвайки 
отделните плитки проливи между пясъчните островчета. 

Спреш ли се на това решение, премини на 32. 

Другият изход е да акостирате на брега и да пренесете лодката и багажа 
през крайбрежната джунгла, заобикаляйки препятствието. Но това ще ви 
коства загуба на много време и сили. Освен това трябва да решиш по кой 
бряг да се промъкнете. 

Ако се спреш на левия, отиди на 40. 

Ако избереш десния, премини на 50. 


21. 


С прегракнал рев на двигателя, джипът се изравнява с вас. Вече ясно 
различаваш лицата на четиримата в него. Бандитът до шофьора е опрял 


краката си в предното стъкло, а от дясната му страна, извън колата стърчи 
дулото на автоматична карабина. В устата му дими огромна пура и ти 
долавяш тежкият й аромат. Никога не си обичал пурите. Прицелваш се 
внимателно в главата на трафиканта и бавно натисваш спусъка. 

Сега преминаваш на 39. 


22. 


Напредваш внимателно по тесния, горски път, прикривайки се в сенките на 
околните храсти. Изминаваш така цяла миля, но наоколо селвата е все така 
мрачно смълчана и безлюдна. Никакъв звук не подсказва за близкото 
присъствие на хора или машини. В душата ти започват да се промъкват 
съмнения, дали сте на прав път и дали метисът не ви е пратил за зелен 
хайвер. 

На стотина метра пред теб пътят прави остър ляв завой и когато го 
преодоляваш, пред теб се открива гледка, която те кара моментално да 
отскочиш и да залегнеш в крайпътните храсти. 


На около двеста метра вляво от просеката съзираш малка бамбукова 
колиба. Построена е до самия път и много прилича на преден 
наблюдателен пункт. Притиснат към земята, бързо изваждаш бинокъла от 
калъфа и го насочваш към него. 

А сега премини на 13. 


23. 


Вече цял час, окъпани в пот, пълзите с боливиеца през гъст бамбуков 
храсталак по левия бряг на реката. Около вас е тихо и спокойно, ако се 
изключи концерта на цикадите и дървесните жаби. От недрата на нощната 
джунгла долитат звуците на пойните тайнствени обитатели, но бреговете 
на реката тънат в ленива дрямка и покой. 

Не откривате нищо интересно и вече се готвите да се върнете обратно, 
когато неочаквано Рамирес замръзва на място, а след това ти дава знак да 
го доближиш. След секунда си при него, стиснал здраво картечния 
пистолет. Едновременно с това използваш нощния инфрачервен прибор за 
наблюдение. Веднага разбираш какво е привлякло вниманието на водача 
ти. 

Точно пред вас, сред тръстиката и бамбука лежи доста широка и добре 
утъпкана пътека. Тя започва от реката, а краят й се губи сред 
непроходимата зелена стена на селвата. Внимателно се вглеждаш, 
колебаейки се какво да предприемеш. 

Единият вариант е да не губите повече време, а веднага да се върнете при 
останалите. По всяка вероятност това е пътека, по която дивите животни 
идват на водопой. Ако се спреш на него, отиди на 30. 

Другото решение е да я изследвате на известно разстояние, за да разберете 
накъде води и дали не се използва и от индианците. 

Избереш ли този вариант, отиди на 8. 


24. 


В този миг зад теб проечава изстрел и нещо те блъсва със страхотна сила в 
гърба. Прорязва те остра, нечовешка болка и пред очите ти мигновено 
притъмнява. Политаш напред и се стоварваш по очи върху сламения под 
на колибата. Предида угасне напълно, помътеното ти от болка съзнание 
все пак успява да реагира и да осъзнае случилото се. 

Явно, около колибата е имало и трети контрабандист, когото ти не си 
открил и който те е издебнал и прострелял в гърба, фатална грешка с 
фатален край! Сега кръвта ти изтича бързо от страхотната рана и вече 
усещаш леденият, смразяващ дъх на смъртта. 

Бавно и с мъка обръщаш очи и забелязваш пистолета, паднал на 
сантиметри от дясната ти ръка. Напрягаш сетни сили и с прехапани от 


болка устни се опитваш да се добереш до него. Но това е и последното 
усилие в твоя живот! То изцежда и сетната искрица живот, мъждукаща в 
окървавеното ти тяло. 

В гърдите ти избухва нова експлозия от болка и този път ти потъваш 
завинаги в безкрайния леден мрак. Смъртта милостиво слага край на 
мъките ти и те отнася в незримия, отвъден свят. 

И така, млади приятелю, ти загуби борбата и живота си! За щастие, това бе 
само игра, макар и с такъв печален за тебе край! Но не се отчайвай. Върни 
се и започни отначало! Бъди по-внимателен и разсъдлив! Помни, че не 
винаги по-прекият път е и по-кратък! Както казват древните мъдреци 
„Бързай бавно! ". Следи пътя пред теб, но не забравяй и да се огледаш! 
Тогава може би ще успееш и ще доведеш приключението си до победен 
край! 

Желаем ти това от сърце и те очакваме с нетърпение, млади храбрецо! Не 
се колебай и започни отначало! 

А засега сбогом! 


20. 


Отстъпваш бавно, сантиметър по сантиметър, стремейки се да не правиш 
резки движения. Със затаен дъх и опънати до край нерви очакваш всеки 
момент атаката на звяра. Ръцете ти здраво стискат оръжието, а мускулите 
ти потръпват от напрежение. 

Ягуарът е все още около теб, но ръмженето му бавно се отдалечава. Ти си 
отстъпил от пътя на господаря и той великодушно те оставя да офейкаш. 
По всяка вероятност, в момента не е и гладен, в противен случай нищо не 
би го отклонило от нападение. Облян в пот, успяваш да се отдалечиш на 
стотина метра, след което се обръщаш и бързо хукваш по обратния път 
към реката. След половин час, изподран до кръв, се добираш до малкия ви 
бивак на брега. 

А сега, върни се обратно на 81. 


26. 


Отдъхваш си с облекчение. Гумената лодка отново се плъзга бързо сред 
чисти води. Забелязваш в мрака как дребничкият Рамирес се прекръства, 
мърморейки си нещо на испански. Опасността е отминала и останалите от 
групата също се отпускат. Кроу измъква една пура, къса я на две и подава 
половинката на Купър. След това щраква със запалката, криейки 
пламъчето между шепите си. Поглеждаш светещият циферблат на 
часовника и леко се надигаш. 

- Хайде, момчета! Време е за шапките-невидимки! 

С бързи, тренирани движения всички измъкват от раниците си приборите 
за нощно наблюдение и ги надяват на главите си. Представляват 
портативни, усъвършенствани модели очила с генератори излъчващи 
инфрачервени лъчи. Захранват се от малки, сребърни батерии, които им 
осигуряват работа в продължение на тридесет и шест часа. В случая това 
напълно ви устройва. До настъпването на зората остават седем часа 
плаване. 

Единствен от групата, боливиецът се суети нервно и непохватно с прибора 
си. Това съвсем не те учудва. Горкият, навярно и на видео не е виждал 
такова чудо! Даваш знак на капрала и той бързо припълзява до водача ви. 
Поставя устройството на очите му и включва захранването. Всичко пред 
вас плува в бледорозова мараня. Лодката, реката и притисналата ви 
отвсякъде джунгла. А „Зодиака" продължава неуморно да се носи към 
опасната цел! 

Сега премини на 45. 


27. 


Смяташ, че схватката е приключила и това е фаталната ти грешка! Тримата 
с Кроу и Купър се измъквате от укритията си край пътя и се отправяте към 
притихналия „Лендровър". 

Вратите, капаците и стъклата му са надупчени от куршумите ви, а 
окървавените тела на убитите трафиканти лежат край него. 

Даваш знак на Рамирес да охранява метиса и скоро негодникът се озовава 
отново в храстите. Но този път ръцете му са оковани в белезници зад 
гърба, а карабината на боливиеца е опряна за по-сигурно в главата му. 

В това време вие сте вече при джипа и се готвите да го претърсите най- 
щателно. Отправяш се към лявата врата, но точно в този миг от дъното на 
купето избухва автоматична стрелба и дьжд от куршуми се изсипва върху 
вас. 

А сега бързо премини на 1. 


28. 


„Зодиака" бързо се носи нагоре, срещу течението на Карона. Купър отново 
е на кормилото, а Рамирес на носа и зорко продължава да оглежда 
бреговете. В средата на лодката се е свил метисът, а до него е капрал Кроу, 
с насочен в главата му автомат. За всеки случай! 

Нещата вече са ясни и не ви остава нищо друго, освен да действате бързо и 
решително. От трафиканта сте научили, че след десетина мили, точно при 
вливането на Рио Бело в Карона, един джип е оставен маскиран на брега. 
Бандитите е трябвало да натоварят суровата кока на него и да я 
транспортират до тайната лаборатория, скрита на десетина мили навътре в 
селвата. Според уверенията на метиса, при колата няма пост и само той 
знае, къде точно е маскирана тя. 

Ако може да му се вярва, разбира се! 

Наближава обяд и до тайното място ви остават не повече от две мили, а ти 
все още не си решил, къде точно да слезете на брега? 

Единият вариант е да акостирате до джипа да се натоварите на него и така 
по-бързо да се доберете до тайната база на трафикантите. Това носи своите 
предимства, но и своите рискове. 

Ако все пак се спреш на него, премини на 12. 

Другият изход е да слезете на брега, но на друго място, и да си пробиете 
път до тайното летище през селвата. Това би ви отнело много повече 
време, но за сметка на това би било много по-сигурно за отряда и за изхода 
на операцията. Ако предпочетеш този вариант, отиди на 89. 


29. 


Накрая осветяваш и тялото на убития. Единият от куршумите е попаднал в 
главата, а другите два в шията и гърдите му. От удара тялото на метиса е 
отхвърлено чак в дъното на каютата. В средата на помещението, което 
явно служи за склад, откриваш и радиопредавателя. Армейска полева 
радиостанция, с широк обхват на действие. Приета е наскоро на 
въоръжение в американските сухопътни сили и без съмнение струва луди 
пари. Явно, тези приятели тук не жаляг средства и искат да притежават 
най-доброто. 

В този момент в каютата се вмъкват с насочени автомати Купър и Кроу. От 
лявата ръка на сержанта се стича тънка струйка кръв. Но лицето му, макар 
и леко пребледняло е все така спокойно и невъзмутимо. 

Отиваш на 35. 


30. 


Връщайки се по собствените си следи, скоро се добирате до лодката. 
Сержант Купър ти докладва, че канутата на марайосите са преминали 
покрай укритието ви и бързо са изчезнали надолу по реката. Няма какво 
повече да правите тук, затова без да губите време вкарвате „Зодиака" в 
Карона и продължавате по маршрута си. 

А сега премини на 86. 


31. 


Отново си сред зеления ад на тропическия лес. Пълзиш бавно през 
лабиринта от клони, листа и лиани, пробивайки си път с мачетето. 
Горещината, умората и задухата на джунглата бързо изцеждат силите ти и 
обливат тялото ти в гореща пот. Но ти стискаш зъби и продължаваш 
упорито да се бориш с кошмара. Все пак скоро си принуден да спреш! 

Не си изминал и петстотин метра, когато пред теб се изпречва огромно 
тресавище. От застоялата, зловонна вода се издига плътна, непреходима 
стена от гигантски бамбук и тръстика. Над тях се носят неизброими рояци 
от комари и москити. Оглеждаш се внимателно, но краят на блатото не се 
вижда и бързо се убеждаваш, че е непроходимо. 

Загубил си ценно време, затова решаваш да се върнеш обратно на пътя и да 
продължиш по нов маршрут. 

Ето защо не губи времеи бързо се върни на 14. 


32. 


Решението е взето и „Зодиака" се понася на плитчината. Водачът Рамирес, 
изправен на носа, трескаво се взира в мътните води и с приглушен глас 
указва посоката на сержант Купър. За по-сигурно, той намалява скоростта 
на десет възела, стиснал с изпотени ръце кормилото. Лодката се мята 
отчаяно между пясъчните натрупвания, промивайки се в опасна близост от 
тях. 

Минутите текат, а препятствието няма край. Обзема те все по-голямо 
безпокойство. Гропическата нощ бързо се спуска над реката и покрива с 
мастилено-черен мрак очертанията на брега. Колебаеш се дали да намалите 
още скоростта, или, осланяйки се на шанса си, да продължите лудата 
надпревара с опасността. 

Ако се спреш на първия вариант, премини на 10 

Предпочетеш ли обаче бързината, отиди на 58. 


33. 


Проправяте си бързо път на запад, движейки се по десния бряг на 
рекичката. Денят вече препаля и сенките под високите, тропически палми 
се сгъстяват. До изтичането на контролното време остават още два часа, а 
от летището на трафикантите няма и помен. Тревогата и безпокойствието 
ти растат с всяка изминала минута и ти вече се съмняваш, че метисът ви 
води в правилната посока. Готвиш се да дадеш команда за спиране и да си 
поговориш с него както трябва, когато неочаквано храстите оредяват и 
излизате на тесен горски път. Силно изровен и осеян с камъни и копки, той 
се губи на югозапад, сред лабиринта на тъмнеещата джунгла. Но нещо 
друго веднага привлича вниманието ви. 

Във влажната, глинеста почва ясно личат следи от автомобилни гуми. 
Съдейки от разстоянието между тях, решаваш, че са оставени от джип с 
висока проходимост или от тежкотоварна кола. Кроу, който има опит в 
разчитането на следи, бързо кляка до тях и започва да ги опипва 
внимателно. След това се изправя и се връща при вас. 

Премини на 47. 


34. 


Движите се вече два часа по пътеката на запад. Преваля пладне и задухата 
е жестока. За щастие, тук селвата не е така гъста и непроходима. Между 
отделните групи от палми и диви хевеи има малки полянки, обрасли в 
папрати и бромелии. Това улеснява донякъде придвижването ви и пести 
ценно време. 

Пред вас, на двадесетина метра, се движи Рамирес и разузнава пътя. 
Неочаквано той спира и рязко прикляква на земята, давайки ви знак да 
залегнете. Всички се хвърляте в кръг на земята, с оръжия, насочени навън. 
Стара, професионална хватка, тренирана още в джунглите на Гватемала. 
След това ти се надигаш внимателно и с прибежки се добираш до 
боливиеца, който също е залегнал и напрегнато се вглежда напред. 

Бързо премини на 42. 


39. 


- Тихото ни придвижване отиде по дяволите, сър! - избоботва басът на 
сержанта. - Тези мошеници в трюма вдигнаха адска патардия. Бяха 
натрупали цял арсенал от пушкала, та се наложи набързо да ги оправя! 
Вече всичко е спокойно. Съжалявам, сър! 


- Няма нищо, сержант! И без това този тип тук успя да предупреди базата 
им за нашето пристигане по радиото! Грешката е моя, че не го пречуках 
веднага. Това е, момчета. Мисията ни пропадна! 

След това бързо се обръщаш към капрала: 

- Кроу, нямаме време за губене! Опитай се да се свържеш с нашите в 
Асунсион! Предай им накратко ситуацията и им кажи да започнат веднага 
операцията, преди трафикантите да са се измъкнали! След десет минути ви 
искам в лодката! Връщаме се веднага обратно! 

След това излизаш на палубата и запалваш цигара. След преживяното се 
чувстваш уморен и отпаднал, а в устата си усещаш горчив, метален вкус. 
Представяш си физиономията на полковник Колинс, когато му докладваш 
за провала и направо ти призлява. Но какво да се прави! Нещата не могат 
да се върнат назад и трябва да преглътнеш поражението! Запращаш фаса 
зад борда, тежко се надигаш от сандъка, върху който си седнал и се 
отправяш към лодката. 

И така, млади приятелю, дотук ти се бори мъжки, но допусна грешка и тя 
се оказа фатална за изхода на мисията ви. Но не губи кураж! Върни се и 
опитай отначало! Помни, че и в играта е както в живота - често победите се 
редуват с поражения! Дори и за най-добрите! Научи се да посрещаш 
достойно загубите и да не изпадаш в униние! Да се бориш докрай и да не 
губиш никога вяра! 

А засега сбогом и до нови срещи!!! 


36. 


С Рамирес бавно се промъквате през дивата и гъста селва по десния бряг 
на Карона. Инфрачервените нощни прибори на главите ви затрудняват още 
повече вашите движенията, но пък ви помагат да се ориентирате в 
непрогледния и лепкав тропически мрак. Размахали мачети, с плувнали в 
гореща пот тела, бавно пълзите през плътната зелена стена. Диви хевеи, 
палми, малпигии, орхидеи и лиани са преплетени в непроходим лабиринт. 
Девственият лес над главите ви се извисява на няколко етажа, а долу 
въздухът е тежък, влажен и спарен. Пропит е с тежкия, задушаващ дъх на 
гниеща растителност, от който главите ви се замайват и дишате трудно. 
След двучасови усилия и борба с джунглата, не откривате нищо интересно 
и решавате да се върнете. Използвате проправената вече пътека в гъсталака 
и накрая, съсипани от умора се добирате до лодката и останалите от 
отряда. С треперещи ръце и крака се тръшвате по гръб в „Зодиака" и 
дишате жадно, с широко отворени уста. През това време Купър ти 
докладва, че осем канута с марайоси са преминали покрай укритието в 
тръстиката и са продължили надолу по реката. Значи пътят пред вас вече е 
чист. 


Избутвате обратно лодката в реката, палите двигателя и поемате нагоре, 
срещу мътните и бавни води на Карона. 
А сега премини на 86. 


ЗТ. 


Купър и Рамирес помагат на капрала да се изправи. Той бавно идва на себе 
си, но погледът му е още мътен и блуждаещ. Сержантът му удря два 
шамара, след което излива в устата му няколко капки силен, парлив ром от 
манерката си. Тази терапия действа моментално и след секунди очите на 
Кроу се избистрят. 

- Дяволите да го вземат! - хърка яростно той, плюейки кал и вода. - Това 
чудовище ме издебна и прасна в корема с проклетата си опашка! Сякаш ме 
блъсна танк „Абрамс". За малко да си изплюя червата, проклето да е дано! 
Помагате му да се качи в лодката и му подавате цигара. Известно време 
той лежи отпуснат, с треперещо тяло и жадно гълта острия цигарен дим. 
След това запраща фаса в тъмнината, тръсва глава и се изправя. 

- Е, да тръгваме! Вече съм във форма! 

Отново се помъквате в нощния тръстиков хаос, оглеждайки се зорко на 
всички страни. За щастие нови нападения няма и след около половин час 
се измъквате от тресавището. Водите на Карона са отново чисти и 
спокойни, посребрени от лъчите на тропическата луна. Бутвате „Зодиака" в 
реката, палите двигателя и продължавате срещу реката. 

А сега премини на 26. 


38. 


Извикваш на капрал Кроу да поеме управлението на руля и се втурваш 
след метиса. В това време той достига до предната палуба и бързо се 
шмугва в един отворен люк, водещ към трюма. Следваш го плътно по 
петите и без да се колебаеш, скачаш след него. 

Стоварваш се в някакъв тесен, тъмен коридор и бързо се оглеждаш. Скоро 
очите ти свикват с мрака и различаваш в дъното му ниска врата, която 
тъкмо се захлопва с трясък. Втурваш се, достигаш я с два скока и в 
движение й нанасяш силен ритник, използвайки цялата инерция и маса на 
тялото си. Вратата отлита с трясък и ти нахълтваш в тясна, тъмна каюта. В 
същия миг пред очите ти блясва острие на мачете и разсича въздуха над 
главата ти. Отскачаш светкавично встрани и се блъскаш болезнено в 
дървена стена. За миг дъхът ти секва, но нямаш време за вайкане. Свиваш 
се на кълбо и се гмурваш под острието, което отново се стрелва към теб 
със свистене. 

Добираш се до краката на метиса и главата ти се забива като таран в 
стомаха му. Той изревава от болка и отлита назад. След това се стоварва по 


гръб с широко отворена уста, борейки се за глътка въздух. Мачетето 
отлита от ръцете му и издрънчава върху дъските. Бързо се изправяш на 
крака и преди да се е опомнил, стоварваш юмрука си в челюстта му. 
Огромната му глава се трясва в пода и тялото му се изпъва неподвижно. 
Нокаут и край! 

А сега премини на 87. 


39. 


Предното стъкло на джипа се пръска с трясък и се посипва по капака на 
колата. Главата на бандита, улучена от куршумите ти, отскача назад и 
кръвта му оплисква купето на „Лендровъра". 

Шофьорът до него рязко набива спирачка, отваря вратата и изскача навън. 
След това, с ужасена физиономия, хуква като заек обратно по пътя. Но не 
направил и десетина крачки попада право в лапите на сержант Купър. 

А сега премини на 7. 


40. 


Потънали до гърди в тинята, с мъка влачите лодката през крайбрежната 
тръстика. Накрая, с облени в лепкава пот, треперещи тела се добирате до 
брега. След това бързо разтоварвате багажа, сваляте двигателя и изпускате 
въздуха на „Зодиака". 

Разпределяте си товара и веднага поемате през нощния кошмар на селвата, 
атакувани от пълчища комари и москити. Начело върви Рамирес и с бързи 
удари на своето мачете ви проправя път през гъстия зелен хаос. След него 
пухти сержант Купър, нарамил двигателя върху мощните си рамене, а зад 
него си ти с раницата на радиомаяка. Капрал Кроу завършва колоната, 
мъкнейки лодката, скатана на денк. 

На всеки десет минути даваш команда за почивка и всички се отпускат 
капнали и изнемощели върху жилавата, крайбрежна трева. Бледите лъчи на 
тропическата луна вече заливат джунглата и посребряват бавните води на 
Карона. Пълзите напред, ориентирайки се по звуците на водата. Въпреки 
всичко напредвате и според пресмятанията на водача, след още двеста 
метра, плитчината трябва да свърши. 

Ето, че идва и твоят ред да проправяш път на колоната. Поемаш тежкото 
мачете и заставаш начело. Но в момента, в който се готвиш да разсечеш 
първата лиана, дочуваш зад гърба си тревожния шепот на Рамирес: 

- За бога, не мърдайте, сеньор! Жарарака! 

Какво те очаква в следващия момент? 

Това ще разбереш, преминавайки на 6. 

АТ. 


Навлизаш в гъстата селва, простряла се вдясно от горския път. Размахваш 
неспирно мачетето и си пробиваш път през гигантските папрати и бегонии. 
За един час успяваш да изминеш едва няколко стотин метра. 

Вече си изтощен докрай, а джунглата пред теб става все по-гъста и 
непроходима. Накрая захвърляш с проклятие ножа и се просваш върху 
тревата. Обмисляш ситуацията и накрая стигаш до извода, че е 
безсмислено да продължаваш в тази посока. Никога няма да победиш 
девствения лес и само ще загубиш ценно време, а това може да се окаже 
фатално за изхода на операцията и за вас самите. 

Накрая вземаш решение да се върнеш обратно на пътя и да продължиш по 
него. Надигаш се с мъка и бавно се помъкваш назад. 

Сега се върни на 14. 


42. 


На стотина метра пред вас преминава малка, заблатена рекичка, по всяка 
вероятност един от многобройните притоци на Карона. Отсамният й бряг е 
нисък и тревист, а отсрещният - гъсто обрасъл в лиани и диви орхидеи. 
Огромна палма, поразена от буря или от мълния е паднала над водата, 
образувайки естествен дървен мост. 

Оглеждаш внимателно обстановката, но бреговете са пусти и наоколо цари 
спокойствие и тишина 

- Какво те безпокои, Рамирес? - тихо се обръщаш към водача. 

- Не им харесва това място, сеньор! Идеално е за засада. 

- Май че си прав, амиго! - съгласяваш се ти с него, като продължаваш да се 
вглеждаш в отстрещния бряг. - Какво предлагаш? 

- По-добре да заобиколим тихо, сеньор. Все ще намерим удобно място за 
прехвърляне. 

Поглеждаш бързо часовника си. Остават ви точно четири часа. Поклащаш 
глава. 

- А ако не намерим брод? Или, ако затънем в тинята? Тогава край, адиос на 
всичко! Имаме само четири часа, разбираш ли? Четири часа! 

Млъкваш и продължаваш да се взираш през храстите. Както и да 
обмисляш нещата, имаш само два варианта. 

Или да рискуваш и да преминете по моста, или да заобиколите, губейки 
време, но печелейки сигурност 

Ако се спреш на първия вариант, премини на 19. 

Предпочетеш ли втория, отиди на 81. 


43. 


Съзнанието ти бавно се връща и ти с мъка отваряш очи. Гърдите и 
стомахът ти са потънали в кръв и те болят непоносимо. Стисваш зъби и се 
опитваш да се надигнеш, но с ужас установяваш, че ти е невъзможно. 
Дишането също ти причинява остра, пареща болка и по това разбираш, че 
и дробовете ти са разкъсани от ноктите на хищника. През все по-гъстата 
мъгла, стелеща се пред очите ти, с мъка различаваш тялото му, проснато 
безжизнено на два-три метра от теб. 

Явно, вторият удар на ножа ти се е оказал смъртоносен, но дори и умиращ, 
ягуарът е успял да се справи с теб. Вече е издъхнал, но и ти скоро ще го 
последваш. Тази жестока истина за миг заглушава болката и те изпълва с 
безсилна ярост и мъка. Опитваш се за сетен път да извикаш, но от гърлото 
ти се изтръгва само тихо, мъчително хъркане „Боже, какъв самонадеян 
глупак съм аз!", проблясва последната мисъл в главата ти, но и тя бързо 
угасва, след което те обгръща дълбок, леден мрак. Животът тихо отлита от 
разкъсаното ти, окървавено тяло и поема по сетния си път към отвъдното! 
Така е, млади приятелю! Ти допусна фатална грешка и надцени 
собствените си сили. Прие безразсъдно един обречен и неравен двубой и 
бе жестоко наказан от съдбата. Но нека това да ти служи за поука при 
следващите ти срещи с приключението! 

Само трезвата самооценка на реалността, плюс всичко останало, могат да 
те изведат до успешен и победен край! Върни се и започни отначало! Не се 
отчайвай, а използвай придобития горчив опит и мъдрост! Бъди упорит и 
тогава сигурно ще успееш! 

Надяваме се на това и ти го желаем от сърце! 

И така, сбогом и до нови срещи в света на приключенията! 


44. 


С пълзене и прибежки, най-после се добираш до останалите от групата. 
Описваш им накратко ситуацията и четиримата, с изключение на метиса 
започвате да се съвещавате, търсейки изход от сложното положение. 

Купър и Кроу предлагат да нападнете директно поста и да го унищожите, 
докато ти и водачът Рамирес сте по-сдържани и предпазливи. И има защо! 
Безспорно базата на трафикантите е наблизо и един случаен изстрел би ви 
демаскирал и провалил цялата операция. И така, имате два възможни 
варианта за действие и ти трябва да избереш правилния! 

Ако решиш да нападнете поста, премини на 73. 

А ако проявиш предпазливост и го заобиколите през селвата, отиди на 
53. 


40. 


Минава полунощ. „Зодиака" все така бодро продължава да ви носи към 
целта. Свит на дъното на лодката, с фенерче в ръка, разглеждаш 
внимателно картата. Според твоите пресмятания, до предполагаемия район 
остават около стотина мили, включително и преход през селвата. 
Ненадейно водачът те побутва по рамото и посочва реката пред вас. 
Насочваш инфрачервеният прибор в указаната посока и очите ти започват 
да опипват течението и гъсто обраслите брегове. 

След кратко взиране откриваш причинатала безпокойствието на Рамирес. 
Две дълги индиански канута се спускат бързо по Карона, право срещу вас! 
Премини на 57. 


46. 


Мощните, експанзивни куршуми шибат гъстата тропическа растителност, 
помитайки всичко по пътя си. Изпразваш два пълнителя вдясно от 
пътеката, а след това пренасяш огъня вляво. Заглушителят поглъща 
трясъка на изстрелите, превръщайки ги в глух, задавен рокот. След това 
всичко свършва и настъпва гробна тишина. 

Поставяш нов пълнител и напрегнато се ослушваш. Около теб нищо не 
помръдва и само острата, тръпчива миризма на кордит напомня за бясната 
стрелба. Притиснат към земята изчакваш няколко минути, след това 
скачаш и се втурваш към безжизненото тяло на боливиеца. 

И точно тук допускаш жестоката и фатална грешка... 

Ще разбереш, когато преминеш на 65. 


АТ. 


- Колата е минала преди около час, сър. Почвата още не се е слегнала и 
ръбовете са ясни. Мисля, че е бил „Лендровър". Те имат такава ес-образна 
шарка на протектора. Движел се е на югозапад и е бил доста натоварен. 

- Накъде води този път? - обръщаш се ти към метиса. 

- Не съм сигурен, сеньор, но мисля, че отива право към летището и склада 
на Ечевария. Чувал съм, че по него докарват керосин и химикали за 
лабораторията от хевеените плантации на Сан Есмералдо. Той трябва да е! 
В този момент от югоизток долита далечно бръмчене на автомобилен 
двигател. Точно от посоката, в която е преминал преди час джипа, според 
капрал Кроу. Даваш бързо знак с ръка и групата, разделена на две, заема 
позиции в храстите, от двете страни на пътя. 

А сега премини на 88. 


48. 


Бавно си пробивате път през плътната преграда от гигантски папрати, 
бегонии, лиани и бодливи храсти. Горещината и задухата са непоносими, а 
въздухът е влажен и тежък, с дъх на гниеща растителност. Гореща, лепкава 
пот залива треперещите ви от умора тела, а кръвта лудо пулсира в 
слепоочията. Знаеш, че трябва да дадеш сигнал за почивка, но до началото 
на операцията остават само шест часа. Затова продължавате да се влачите 
като привидения сред кошмара на селвата. 

Изминал е час от началото на тръгването ви, когато гъсталакът пред вас 
ненадейно оредява и отпред започва да струи силна дневна светлина. Край 
на гората! 

Обзети от надежда, напрягате сетни сили и скоро се измъквате от хаоса на 
джунглата. Но там ви очаква ново, горчиво разочарование. Докъдето ви 
стига погледът се простира безкрайно блато. Мътнозелената вода е 
застинала в мъртвешки покой и нито един полъх на вятъра не нарушава 
вечната й неподвижност. Тресавището е обрасло в непроходим лабиринт 
от тръстики и бамбук, а въздухът е тежък и зловонен. Гробната тишина е 
нарушавана само от воя и бръмченето на несметни пълчища комари и 
москити, носещи се на облаци над зловещото място. 

- Край! - изпъшква отчаяно метисът и се отпуска върху тревата. - Блатото 
на алигаторите! Не го бях виждал, само съм слушал разни страхотии за 
него! 

А сега премини на 79. 


49. 


Скачаш бързо към входа на колибата, но в същия миг рогозката се отмята и 
оттам се показва лъскавата, потна физиономия на огромен, гол до кръста 
негър. Очите му са кръвясали, а в дясната му ръка забелязваш полупразна 
бутилка от ром. На кръста му виси огромно мачете, което му придава още 
по-свиреп и заплашителен вид. 

Двамата сте еднакво изненадани и се заковавате на метър един от друг, 
оглеждайки се треснато. В следващия миг негърът се раздвижва и посяга 
към дръжката на мачетето, но ти го изпреварваш. Отскачаш високо във 
въздуха и забиваш десния си крак в слънчевия му сплит. Горилата издава 
глух, болезнен тон и залита назад, но успява да се задържи на крака. 
Присвива се и със злобно ръмжене вмъква тежкото острие и замахва към 
главата ти. Отскачаш бързо назад и блестящата стомана разсича въздуха на 
сантиметри от гърлото ти. 

Преди да е замахнал повторно, вадиш тежката „Берета" от кобура и 
стреляш моментално, без да се целиш. Куршумът се забива в лицето му и 
отнася половината от него, отваряйки страшна рана. Тялото на великана 


повторно полита назад и се стоварва по гръб на земята, с разбита глава, а 
огромните му, боси пети се изпъват и замръзват сковани от смъртта. 
Притисваш се към колибата и около минута напрегнато се отглеждаш и 
ослушваш. Никакъв шум не долита от вътрешността й, а пътя и околната 
селва са все така пусти и тихи. Изправяш се, поемаш дълбоко въздух и 
повдигаш рогозката на входа. 

А сега премини на 24 


50. 


Целият десен бряг е зает от безкрайна, гъсто преплетена тръстика и 
бамбук. Потънали до гърди в застоялата, воняща вода, с мъка си пробивате 
път през блатната джунгла. Целите в кал, тиня и пот размахвате 
непрекъснато тежките мачете, влачейки с въжета лодките и багажа. 
Атакуват ви пълчища от комари и москити, а бръмченето им заглушава 
дори шумът на реката и звуците на нощната селва. 

От време на време се покачвате за почивка в лодката и отпускате 
треперещите си от умора студ и влага тела. Но времето неумолимо лети и 
вие отново с пъшкане се потапяте в калния ад и кошмарът започва отново. 
Почти сте преминали участъка, когато отзад, в края на колоната, където е 
Кроу се разнася силен плясък. Едновременно с него до вас долита викът на 
капрала. Отчаян вид на изненада, ужас и болка. Шляпайки тежко в тинята, 
всички се втурвате на помощ, към буйно разлюляната и съскаща тръстика. 
Каква гледка ще се разкрие пред очите ти, ще разбереш, 
преминавайки на 60. 


51. 


Тежките експанзивни куршуми потъват във вътрешността на колата, 
късайки, дупчейки седалките и всичко останало по пътя си. Оттам долита 
проточен, болезнен вой. Задната врата се разтваря с трясък и от нея увисва 
окървавената глава на трети бандит. 

Кроу и Купър замръзват на място, но миг след това също откриват огън, 
макар че вече е безсмислено! Твоите куршуми са преселили трафиканта в 
отвъдното. Извикваш на Рамирес да те прикрива и хукваш към джипа. 
Сержантът и капралът измъкват на пътя мъртвите тела на двамата 
контрабандисти. В ръцете си вторият все още стиска картечен пистолет 
„Стен", от годините на Втората световна война. Изваждаш пълнителя му и 
виждаш, че е пълен. Представяш си, какво би станало, ако се бе забавил, 
дори за стотна от секундата... 

Хората ти мълчаливо наблюдават отстрани, а лицата им са потни и 
смутени. Те също си представят! 


Оглеждате бързо вътрешността на джипа, но не откривате нищо интересно, 
с изключение на две бутилки, пълни с текила. Каросерията и стъклата са 
надупчени от куршумите ви, но за щастие гумите и двигателят не са 
засегнати и са здрави. Докато правите огледа, решението вече се оформи в 
главата ти. Загубили сте много време и за да го наваксате, решаваш да 
продължите с трофея. С изсвирване повикваш водача и след секунди той е 
при вас, тикайки пред себе си уплашения до смърт метис. Съобщаваш 
плана си на групата и без да губите повече време, бързо се качвате в 
„Лендроувъра". Купър сяда зад волана и завърта ключа на стартера. След 
няколко опита двигателят запалва и заработва с кашляне и боботене. 

С бърза маневра, сержантът обръща колата и я подкарва в посоката, от 
която току-що е пристигнала. Седиш на седалката до него, а дулото на 
автомата ти зорко следи плътната зелена стена на джунглата около вас. 
Бързо премини на 14. 


02. 


Всички стискате здраво прикладите и със затаен дъх следите пълзящата по 
падналото дърво фигура. Нервите ти са опънати до скъсване и всеки 
момент очакваш от насрещната селва да избухне стрелба. 

Но се случва нещо друго! Метисът почти е преминал по палмата и до брега 
му остават два-три метра. Той се надига, за да премине със скок 
разстоянието, но се спъва в нещо, полита и размахал отчаяно ръце, бухва 
със силен плясък във водата Уплашеният му вик заглъхва задавено. В 
същия миг, в храстите се разнася оглушителен трясък и сред облак от 
пламък и дим, една червена ракета излита със съскане в небето. Издига се 
високо над джунглата и, оставяйки широка, димна следа, си изгубва към 
хоризонта. 

Край! Разкрити сте! 

Значи там действително е имало капан и ти като последен глупак си 
набутал хората си в него! 

Студена ярост избухва в гърдите ти и пръстът ти натисва спусъка на 
автомата. Купър, Кроу и Рамирес също откриват бясна стрелба Куршумите 
политат с пронизителен вой и писък помитайки треви, камъни и храсти на 
отсрещния бряг. Знаеш, че всичко вече е безсмислено, но автоматът ти 
продължава да бълва, изпразвайки пълнител след пълнител! 

А сега премини на 64. 


53. 


Целият отряд се промъква бавно през селвата, вдясно от пътя. Начело е 
Рамирес, след него си ти и кипрал Кроу с метисът по средата ви. Сержант 
Купър, с радиомаяка на гръб, завършва колоната. 


Не след дълго водачът открива тясна горска пътечка, водеща също на 
запад. Няколко минути, тримата с Кроу я изследват внимателно, но не 
откриват други следи, освен животински. Това те успокоява и след кратко 
колебание решаваш да продължите по нея, за да си спестите време и 
усилия. Даваш знак и отрядът поема по пътеката, спазвайки същия ред. 
След около час забелязваш, че джунглата около вас видимо оредява. 
Всички сте кипнали от умора и затова даваш знак за почивка. 

Точно в този момент, откъм храстите вдясно ги разнасят прещраквания на 
затвори и високи, тревожни гласове на испански: 

- Стойте на място! Хвърлете оръжията! Всички, включително и ти се 
хвърляте на земята и се разпълзявате в разни посоки, търсейки укрития. 
Миг след това отвсякъде избухва стрелба и въздухът се изпълва с вой и 
писък на куршуми. 

А сега премини на 71. 


54. 


- Лягайте всички по очи! - крещиш ти и се притисваш към дъното на 
„Зодиака". Купър замахва силно към брега и също бързо заляга. Секунди 
след това се чува глуха експлозия и нощта става по-светла от ден. Реката и 
джунглата в радиус от петстотин метра са заляти от остра, бяла 
проникваща навсякъде светлина. Усещате я дори и със затворени очи, 
прикрити зад стъклата на нощните прибори. 

И нищо чудно! 

Това е прочутата магнезиево-фосфорна граната, от арсенала на 
командосите за борба с тероризма. Мощно заслепяващо и зашеметяващо 
оръжие, което довежда врага до състояние на шок и безпомощност. 
Представяш си в този момент състоянието на бедните марайоси. Горките 
индианци! Сигурно ще запомнят навеки тази нощ и срещата си с вас. 
Убеден си в това! 

Когато дяволската светлина угасва и нощта отново захлупва реката, вие 
вече сте преминали опасния участък и бързо продължавате да се носите 
срещу течението. 

А сега премини на 86. 


00. 


Бавно, сантиметър по сантиметър пълзиш през гъстия храсталак към 
бамбуковата колиба. На всеки десетина метра спираш, изтриваш потта от 
лицето си и внимателно се ослушваш. Но наоколо е все така тихо и нищо 
не помръдва. Поемаш дълбоко въздух и отново продължаваш. Накрая 
успяваш да се добереш до нея и внимателно я оглеждаш. 


Тя няма прозорци, а само един нисък, тесен отвор откъм пътя. Овехтяла, 
тръстикова рогозка служи за врата и предпазва колибата от слънцето, 
дъжда и комарите. Това недвусмислено подсказва, че е обитаема, но 
отвътре не долита никакъв звук. Въпреки това решаваш да я огледаш 
отвсякъде и едва тогава да влезеш. 

Бързо се промъкваш откъм задната й страна и прикрит зад една дива хевеа, 
внимателно надникваш. Моментално се убеждаваш, че предпазливостта ти 
не е била напразна. На няколко метра пред теб, между две палми е вързан 
плетен хамак, в който безгрижно се изтяга мръсен, брадясъл тип. Очите му 
са затворени и ти едва сега дочуваш тихото му, равномерно хъркане. 
Оръжието му, белгийски автомат „Фал", небрежно е подпрян в ствола на 
дървото под него, плюс патрондаш с два пълнителя, бинокъл и портативен 
УКВ - предавател в кожен калъф. 

Отлично познаваш нрава на латиноамериканците и знаеш, че никой и 
нищо не може да промени начина им на живот и да ги лиши от любимата 
им следобедна сиеста. 

Оглеждаш се още един път внимателно наоколо и тихо се прокрадваш към 
заспалия. 

А сега премини на 17. 


56. 


1 След серия от яки разтърсвания и шамари, метисът отваря очи и издава 
глух стон. След това с мъка се надига и сяда на пода. Мътният му, 
блуждаещ поглед се вторачва в теб, докато ръцете му плахо опипват 
челюстта. Надяваш се все пак да не я счупил. Постепенно идва на себе си и 
очите му се избистрят. 

- Ама че тупаник имаш, сеньор! - изфъфля той и изплюва два зъба. След 
това прави опит да стане, но ти леко го бутваш с ръка и той отново се 
озовава на пода. 

- Къде се разбърза, амиго? Най-напред ми кажи кои сте вие, какъв е този 
кораб и закъде плава? Хайде, почвай! 

- Вие полицай ли сте, сеньор? - с подмилкващ се глас пита метисът и 
продължава да разтрива главата си. 

- Въпросите задавам аз, приятел! Затова не ми губи времето и почвай! 

- Ние сме обикновени хора, сеньор. Работим в търговската фактория в Сан 
Себастиян. Събираме банани, ананаси, кожи и какво ли не още от с 
ренгейросите по реката. Нали разбирате, търговийка, сеньор. 

- Защо побягна като ужилен от мен? Помисли че ще ти задигна бананите? 

- Не, сеньор - клати бързо глава той. - Рекох си, че сте от мачетеросите и 
ще ни пречукате. Напоследък има много изклани търговци по реката, та 
всички сме наплашени. Мадоната да ни пази! - и той бързо се прекръства. 


- А това какво е? - посочваш му ти радиостанцията. 

- Това ли? - фъфли той смутено. - Ами радио сеньор. Даде ни го 
собственикът, дон Естевиля. Реката е голяма, нали разбирате. За всеки 
случай! 

- Ясно! - гледаш го замислено известно време. След това се надигаш и 
правиш крачка кьм вратата, обръщайки му гръб. Но това е само финт. 
Рязко се завърташ на пети и му нанасяш удар с крак в слънчевия сплит. 
Метисът измучава от болка и се просва отново върху пода на каюта та. От 
разтворените пръсти на дясната му ръка се изплъзва тежък, 45-калибров 
револвер и издрънчава върху дъските. Точно както си и очаквал! Още 
повече, че отдавна си забелязал дръжката му, подаваща се изпод парче 
брезент върху радиостанцията. 

А сега бързо премини на 70. 


БТ. 


Индикаторът на прибора за разстояние показва около седемстотин метра 
до целта. 

- Марайос! - шепнешком се обажда боливиецът, без да снема поглед от 
канутата. 

- Опасни ли са тези приятели? - осведомяваш се ти, докато даваш знак на 
Купър да изключи двигателя. 

- Зависи, сеньор! Ако не воюват с тупамажос или каниоките, общо взето, 
са сговорчиви. Но, ако са във война, стават зли като диви оси. А тогава, 
Светата Дева да ни е на помощ! 

Те все още не са ви забелязали в гъстия, тропически мрак и имаш около 
минута на разположение, за да вземеш решение. В главата ти бързо се 
оформят три варианта на действие, но не знаеш върху кой да се спреш. 
Първият вариант е просто спокойно да продьлжите напред и да разчитате 
на миролюбиво отношение. Ако вземеш това решение, премини на 66. 
Вторият вариант е да се притаите бързо в крайбрежната селва и да изчакате 
преминаването ма дивите марайоси. 

Спреш ли се на този избор, отиди на 15. 

Но има и трети изход от създалата се ситуация и той е - да акостирате на 
брега и да изпратиш напред разузнавателна двойка, преди да продължите с 
целия товар. Решиш ли се на това, премини на 78. 


58. 


Решаваш да не губиш ценно време и... допускаш фатална грешка! Не е 
минала и минута, откакто се носите над плитчината, когато Рамирес надава 
отчаян вик. 

Реакцията на Купър е светкавична. Той рязко отнема газта и завива 
кормилото надясно, но това е всичко, което успява да направи. Лодката се 
разтърсва от силен удар, а носът й излита високо нагоре. Едновременно с 
това откъм десния борд долита остър звук на разкъсваща се материя. След 
това „Зодиака" забива нос и започва бързо да се пълни с вода. 

Едва тогава забелязваш огромния, назъбен камък, върху който сте 
налетели с пълна скорост. Засипан наполовина от пясък и тиня, скрит в 
сгъстяващия се мрак, той успешно изиграва ролята на подводна мина. 
Десният борд е разпран почти по цялата си дължина и нищо вече не може 
да спаси „Зодиака". Само за броени минути всичко изчезва под водата. 
Имате късмет, че тук дълбочината е не повече от два-три метра и 
течението на Карона не е много силно. 

С викове, пъшкане и проклятия, мокри до кости, успявате да измъкнете 
оръжието си и част от товара на брега. От лодката вече не става нищо и 
Вие оставяте течението бавно да я отмъкне в нощта. 

А сега преминаваш на 75. 


59. 


Зад теб проечава остър, смразяващ кръвта рев. Обръщаш се рязко и 
натискаш спусъка на автомата Огромната, хищна котка е вече до теб 
когато куршумите я посрещат и се забиват в тялото й. Макар и смъртно 
ранена, тя се стоварва отгоре ти и те перва с лапа по рамото. Опарва те 
остра болка, а оръжието изхвърчава от ръцете ти и тупва на земята. 
Политаш зашеметен назад и падаш, мъчейки се трескаво да извадиш 
пистолета от кобура. 

С яростен рев ягуарът скача отново и се втурва към теб. Хищно озъбената 
му паст е само ни метър от лицето ти, когато най-сетне измъкваш „Берета"- 
та и изпразваш пълнителя от упор. Тежките куршуми „магнум" буквално 
разкъсват главата на хищника на части. 

Въздухът се изпълва с мирис на барутен дим и кръв. Това е всичко! 
Ягуарът започва да се мята в предсмъртна агония, след това издава глух 
стон и се отпуска мъртъв. 

Изправяш се с мъка и започваш да опипваш рамото и ръката си. Като че ли 
са здрави, но са изтръпнали и те болят ужасно. Хвърляш последен поглед 
на убития звяр и бавно поемаш назад, към реката. 

Премини на 33. 


60. 


Светлините на ръчните ви прожектори осветяват сгърченото, оплескано в 
тиня тяло на капрал Кроу, проснато неподвижно сред блатото. Към него, с 
широко отворени челюсти пълзи огромен алигатор. Очите на чудовището 
горят с хищен, червеникав блясък, а тежкото му, пет метрово туловище 
мачка под себе си жилавата тръстика. Огромната, зъбата паст е само на 
метър от тялото на капрала и трябва да се действа мигновено! 

С почти неуловимо движение, Купър измъква ножа си и рязко замахва. 
Летящото острие проблясва под бледата лунна светлина и с тъп звук се 
забива в окото на алигатора. Изненаданият хищник надава силен рев и 
ослепен от болка и ярост започва да бие с опашка и да се премята сред 
гейзери от кал и вода. 

Насочваш бързо автомата си и даваш къс откос. Дългият заглушител 
притъпява трясъка от изстрелите, а тежките, експанзивни куршуми потъват 
в корема на мятащия се звяр. От разпраната плът избиват фонтани кръв и 
надавайки предсмъртен рев, алигаторът потъва сред размътената блатна 
вода. Всичко е приключило! 

А сега премини на 37. 


61. 


Търпението ти е вече на изчерпване и ти се гласиш да се отправиш към 
колибата, когато звуци от човешки говор те карат да замръзнеш на място. 
Иззад нея се появява някакъв мрачен, мръсен тип, а от джунглата се 
измъква втори и се присъединява към него. И двамата са отрупани с 
оръжие, а което е още по-лошо, единият държи портативна УКВ- 
радиостанция със среден обхват. Докато те пушат и разговарят високо, 
рогозката на входа се отмята и оттам се измъква трети тип. Гол до кръста 
негър, с исполинско тяло и мускули, бръсната глава и огромно мачете на 
кръста. Тримата сядат направо на земята и започват да си подават в кръг 
някаква бутилка, пълна по всяка вероятност с долнопробна текила. 

И така картината е вече ясна! Без съмнение тайното летище е някъде 
наблизо и това е един от предните постове. Прибираш бинокъла и тихо с 
пълзене се измъкваш назад. 

А сега премини на 44. 


62. 


С всяка изминала секунда, положението ви стави все по-критично! 
Виждаш как Кроу, стреляйки непрекъснато, пълзешком се промъква към 
боливиеца. Почти е достигнал до него, когато мощна експлозия от граната 
разтърсва въздуха. Над мястото, където са двамата избухва облак от пясък 
и дим, а във въздуха с вой политат камъни и метални осколки. Когато 
всичко се разсейва, на мястото остава да зее малък кратер, а от телата им 
няма и помен. Край! 

Оставате само двамата със сержант Купър. Оглеждаш се бързо. Автоматът 
му продължава да бьлва огън на няколко метра от тед. 

- Дон...! - крещиш ти, мъчейки се да надвикаш воя на стрелбата. - Назад! 
Изтегляме се! 

След това бързо запращаш две гранати вляво и вдясно от пътеката. 
Тътенът на експлозиите още не е отшумял, когато двамата с него, пълзейки 
бързо, се измъквате от мястото на засадата. 

А сега премини на 85. 


63. 


Озоваваш се в тясно, тъмно коридорче, в края на което забелязваш врата. 
Иззад нея долита гърлен, запъхтян глас на испански и пращене на 
радиостанция. Бързо достигаш до нея и успяваш да дочуеш последните 
думи: 

- „да, шефе, войници! Превзеха „Сан Кристобал" и идват право към вас! 
Не, не знаем, но сигурно има и други, затова изчезвайте! Повтарям. 
Веднага изчезвайте! Да, добре, разбрах. Край!" 

След това станцията припуква и млъква. Бързо оставяш автомата на пода и 
измъкваш 9мм „Берета" от кобура. Със силен шут разбиваш вратата и се 
притисваш встрани от нея. От тъмнината пред теб проечават два изстрела 
и куршумите изсвирват на сантиметри от главата ти. Навеждаш се ниско и 
напрягаш мускулите на тялото си. 

Бързо премини на 2. 


64. 


Мунициите се топят застрашително бързо. Даваш знак за спиране на 
стрелбата. Цевта на картечния пистолет пари в ръцете ти, а земята е осеяна 
с гилзи. 

- Не завиждам и на червеите отсреща! - мрачно избоботва Купър, докато 
сменя нов пълнител. 


- Сержант! - правиш му знак ти и посочваш насрещните, обрулени храсти. 
- Виж какво става там, само внимателно! 

- Да, сър! - кимва той и приведен побягва по палмата над реката. След миг 
изчезва в крайбрежната джунгла. В това време Кроу и Рамирес измъкват от 
водата мокрия и треперещ метис, който уплашено върти очи и издава 
нечленоразделни звуци. Огненият вихър изсипал се над главата му съвсем 
му е взел акъла и го е превърнал в едно уплашено животно. 

И нищо чудно! Дори и мъже с много по-здрави нерви трудно биха устояли 
на такава канонада развихрила се над главите им. След минута Купър се 
измъква от храстите и се връща. 

- Тези типове ни извозиха здраво, лейтенант! - уморено докладва той и се 
стоварва на земята. Нямало е никаква засада. Просто оня глупак се е 
спънал в шнура на сигналната ракета и това е всичко. Сега всичко живо, в 
радиус от петдесет мили знае вече за нас! 

За жалост сержантът е напълно прав. Твоята грешка да пуснеш пръв 
метиса е провалила безшумното ви придвижване и е предупредила 
наркотрафикантите. Мисията е провалена и не ви остава нищо друго, 
освен незабавно да се измитате от това място. 

- Това е, момчета! Открити сме, но така или иначе, легището им е някъде 
наблизо. Кроу, включвай устройството и го маскирай добре! 

Поне ще укажем на пилотите района. Имаме един час за изтегляне. След 
това техните „Скайхоук" ще засипят всичко с напалм. Това е, а сега бегом 
обратно към лодката! Купър, води колоната! 

И така, млади приятелю, ти допусна грешка и сега ще трябва да заплатиш 
за нея! Точно както става и в живота! Но не се отчайвай! Върни се обратно 
и започни отначало. Бъди по-предпазлив и обмисляй всеки свой ход! Може 
би тогава ще успееш и ще доведеш операцията до успешен край. Желаем 
ти това от сърце и се надяваме, следващия път да победиш! Не губи време 
и поеми отново по опасните и вълнуващи пътеки на приключението! 

А засега, сбогом и успех! 


65. 


Вече си до мъртвия Рамирес, когато левият ти крак докосва един дълъг 
клон, препречен сред гъстата трева. Във въздуха веднага се разнася 
познатото, злокобно изсвирване и остра, пареща болка пронизва гърдите 
ти. Тя секва дъха ти и моментално парализира изтръпналото ти тяло. 
Когато се стоварваш на земята, пред очите ти вече се стеле пулсиращ, 
кървав мрак, а пръстите ти напипват дълга стрела, дълбоко забита в 
гърдите ти. След това усещаш горещата, лепкава кръв, която шурти от 
жестоката рана. „Боже, какъв глупак съм! Няма никакви индианци. Това са 
просто стрели-капани за животни!" 


Тази е последната мисъл в помътеното ти, угасващо съзнание. След това 
потъваш в дълбок, безкраен и вледеняващ мрак. Мракът на смъртта, от 
който никое живо същество не се е завърнало! 

И така, млади приятелю, ти загуби битката и това е краят на твоето 
приключение. Неслучайно тази игра повтаря сложните и неочаквани 
ходове, на самия живот. Една фатална грешка и един неизбежен, фатален 
край. Но не се отчайвай и не отпускай ръце! Не забравяй, че това е само 
игра, в която героят си ти! Затова се мобилизирай, събери сили и започни 
отначало! Бъди умен, внимателен и разсъдлив! Такъв, какъвто трябва да 
бъдеш и в живота. И тогава може би ще успееш да доведеш трудната си и 
опасна мисия до победен край! Желаем ти това от сърце и очакваме нови 
срещи с теб! А засега, сбогом! 


66. 


И така „Зодиака" продължава да се носи шеметно срещу канутата на 
марайосите. Следиш внимателно движенията им през инфрачервения 
прибор, а пръста ти лежи върху спусъка на автоматичния „АУГ- 
Манлихер", зареден със специални експанзивни куршуми. 

Скоро индианците дочуват шума от двигателя на лодката, а едновременно 
с това острото им зрение открива и самите вас. Откъм канутата се раздават 
панически, гърлени викове и те се устремяват към тъмнеещите в мрака 
брегове. Изправен на носа, водачът ви, Антонио Рамирес крещи нещо на 
индиански към опустялата река и зловещо притихналата селва. Боливиецът 
използва наречието на войнствените кариби, което се разбира, общо взето, 
от всички диви племена по поречията на Парана, Ксингу, Ориноко и Рио 
Негро. 

Изпънал врат, той се дере отчаяно, размахвайки ръце и сочейки ту вас, ту 
небето и реката, ту притихналите в засада индианци. По всяка вероятност 
им обяснява, че ние сме добрите бели, а не лошите серенгейрос, които им 
горят селата и заграбват земите, за да садят хевеа. Въпреки това бреговете 
са все така тихи и безлюдни и марайосите не излизат от укритията си. 

- Лошо! - сяда на мястото си Рамирес. От викане гласът му е пресипнал, а 
лицето му е лъснало от пот. - Тия дяволи са във война, иначе щяха да 
довтасат и да дрънчат цигари и пиене. А това е много лошо, амигос! Затова 
лягайте ниско долу и се молете на Мадоната да прескочим живи покрай 
тия сатани! 

В това време лодката почти се изравнява с мястото, където изчезват 
марайосите. Стискате настръхнали оръжието и очаквате всеки момент да 
ви засипе дъжд от отровни стрели. В този момент ти хрумва една идея и 
даваш бързо знак на Купър. Сержантът кимва, че те е разбрал и бръква в 
раницата си. 

Какво се случва след това, ще разбереш, отивайки на 54. 


67. 


В това време отвън, почти до главата ти се разнасят високи, учудени 
гласове. 

- Гръм да ме тресне, ако това не е дъртият плъх от „Сан Кристобал"! 
Гледайте, амигос, той е! 

- И нашият Пепито е с него! - дере се до ухото ти нечий пресипнал глас. 

- Сега! - даваш знак на своите хора и рязко отваряш вратата. Правиш кълбо 
през прага на колата и се изтърсваш на пътя. В същото време Купър излита 
през другата врата, следван от Кроу и Рамирес. Скачаш бързо на крака, 
стиснал автомата и се озоваваш очи в очи с единия от бандитите. Висок, 
мършав тип, с обезобразено от шарка лице и мръсна, сламена шапка. Той 
зяпва глупаво от изненада и понечва да извика, но ти не му даваш 
възможност. Замахваш светкавично и стоварваш приклада в лицето му. Без 
да гъкне, той отлита назад и се стоварва по гръб на пътя. Един по-малко! 

В това време останалите двама се съвземат от шока и се раздвижват. 
Единият от часовите отскача назад и надавайки вик, насочва дулото на 
карабината си в гърдите ти. 

Не губи време и бързо премини на 82. 


68. 


Не са изминали и десетина минути, когато двамата се завръщат, пълзейки 
бързо сред тревата. Лицата им са напрегнати и облени в пот. 

- На триста метра пред нас има индианци, сър! - бързо докладва Кроу. - 
Около двадесетина души, край два малки огъня. Но може да има и други в 
джунглата. 

- Успя ли да ги разгледаш, Рамирес? - обръщаш се ти към водача. 

- Да, сеньор, видях ги. Кариоки! Излезли са само на лов. но по-добре да си 
нямаме работа с тях! 

- Много са войнствени и открият ли ни, Пресветата Дева да ни е на помощ! 
Как смяташ, амиго, ще можем ли да ги заобиколим? 

- Не, сеньор! - решително поклаща глава Рамирес. - Излезли са на лов за 
пекари и ленивци и сега слухтят навсякъде. Тези дяволи имат слух на ягуар 
и очи на лешояд. Господ да ги убие! По-добре да се връщаме, сеньор! 
Мълчиш известно време и внимателно обмисляш думите му. По всичко 
изглежда, че водачът е прав. Един сблъсък с дивите обитатели на селвата 
би вдигнал много шум, а по думите на метиса до базата на бандитите ви 
делят не повече от четири-пет мили. При стрелба в джунглата, ехото, което 
се разнася надалеч би ви издало, а това означава провал на цялата 
операция. Затова накрая решаваш: 


- Връщаме се обратно! Ще опитаме по пътеката на запад. Сержант Купър, 
води колоната! Искам да сте по-тихи и от горските духове на тези 
приятели! 

Даваш знак с ръка и отрядът тихо поема по обратния пъг. 

А сега се върни на 89. 


69. 


Всичко е свършило! 

Ти поне смяташ така. Измъкваш се от храстите и се отправяш към Кроу, 
Купър и пленника. Но преди това нареждаш на Рамирес да остане на място 
и да охранява метиса. Въпреки че засадата е успяла, не си спокоен и 
инстинктът ти подсказва, че не всичко е наред и над вас е надвиснала 
угроза. За жалост, само след броени секунди най-мрачните ти 
предчувствия се сбъдват. 

Когато до джипа ти остават три-четири метра, от въгрешността му най- 
ненадейно проехтяват изстрели. Докато се хвърляш на земята, забелязваш 
как откъм задната седалка едно дуло бълва дълъг, опустошителен пламък и 
засипва с град от куршуми сержант Купър и капрал Кроу. 

А сега премини на П. 


70. 


Няма как, налага се отново да го свестяваш! 

В това време откъм горната палуба еква автоматична стрелба, която бързо 
прераства в канонада. Тренираният ти слух веднага долавя сред 
пукотевицата глухите редове от автомата на Купър. Малко след това 
стрелбата секва и настъпва тишина, нарушавана само от плясъка на водата 
в борда на корабчето. В момента, в който метисът отваря очи, в 
коридорчето се разнасят тежки стъпки и в каютата нахълтва сержантът, с 
насочено оръжие. В лявата си ръка носи някакво полиетиленово чувалче. 

- Всичко наред ли е, сър? - избоботва гласът му и очите му се впиват в 
пленника. 

- Да, сержант! Тъкмо беседвах дружески с този тип. Каква беше тази 
олелия? 

- Нищо особено! В трюма имаше трима амигоси. Щом ни усетиха откриха 
стрелба като бесни. Опитах се да ги вразумя, но ония надупчиха цялата 
палуба. Съжалявам, сър, но се наложи да стрелям! Тия негодници 
разполагаха с цял арсенал. След това проверихме трюма с Кроу и вижте 
какво открихме! 

Купър бръква в чувалчето и измъква шепа тъмни зърна. 


- Сурова кока, сър! Това корито е фрашкано до горе с нея. Интересно, 
нали! 

- Да, Купър, крайно интересно! - след това се обръщаш към метиса, чието 
лице е обляно в пот. 

- Е, търговецо на банани? Играта свърши! Любезностите също! Затова 
започвай да разказваш къде, кога и как трябваше да предадеш стоката на 
останалата банда! 

- Каква банда, сеньор? 

- Ами тази, на Ечевария! Хайде, амиго, давам ти минута да размислиш и да 
започнеш. В противен случай ще си имаш работа с него! - и ти посочваш 
масивното туловище на сержанта. - А той е жива трошачка на кости! 
Вярвай ми, амиго! 

Метисът продължава да мълчи и да се облива в пот. Явно, трескаво 
преценява кое е по-страшно за него. Гневът на господарите му, или 
огромните, мускулести лапи на Купър. Времето лети, затова решаваш да 
му помогнеш. 

- Е, амиго, ти сам си избра съдбата! Съжалявам! 

След това кимваш на Купър. 

- Заеми се с него! 

Сержантът изплюва дъвката от устата си, измъква ножа си от канията и 
пристъпва към пленника. 

- Чакайте! - изпищява панически той и се дръпва ужасен назад. - Спрете 
го. сеньор! Ще ви кажа всичко, само го спрете! 

Купър се усмихва ехидно и прибира обратно ножа. 

Сега отиваш на 28. 


71 


Натъкнали сте се на нов пост и то близо до тайната база. Сега вече всичко 
пропада и трябва да спасявате собствените си кожи! 

Залегнали във високата трева, отговаряте на стрелбата, но позицията ви е 
крайно неизгодна. Трафикантите са от двете страни на пътеката. Добре 
прикрити сред селвата, те ви заливат с убийствен огън. Въздухът трепери 
от канонадата на стрелбата и писъка на куршумите. Ненадейно метисът, 
използвал суматохата, скача и хуква към храстите, крещейки нещо 
неразбрано. Водачът Рамирес, който е до него също се изправя и приведен 
подгонва беглецът. Стрелбата на бандитите се пренася върху тях. 

- Назад, Рамирес! - крещиш ти, но вече е късно. Няколко автоматични 
откоса уцелват и двамата и те рухват на земята. 

А сега, премини на 62. 


72. 


Нощта бавно отминава и първите слънчеви лъчи вече галят върховете на 
гигантските дървета. 

Но долу, ниско под клоните им все още се стеле мрак. Над бавните, мътни 
води на Карона висят прозрачни облаци от утринни изпарения, придавайки 
на реката и заобикалящата я селва причудливи и фантастични очертания. 
Гъстата тропическа мъгла рязко намалява обсега на видимост и сега той не 
е повече от двеста-триста метра. 

Около четири часа сутринта всички, с изключение на Кроу дремете, 
омотани в подгизналите си от влага, противомоскитни мрежи. Ненадейно 
до слуха ти долита далечно бумтене на двигател. Всички надигат глави и 
вперват погледи по посока на звука. Бързо настройваш визьора на 
инфрачервения си уред и скоро различаваш в мъглата пред вас силуета на 
кораб. По груба преценка това е 150-200 тонна речна гемия, която бавно и 
тромаво се измъква из един от многобройните притоци на Карона и също 
като вас поема нагоре, срещу течението. 

Старото дървено корито пъпли със скорост, не повече от три-четири възела 
в час, а високият му, допотопен комин бълва гъсти кълба черен дим. Бързо 
се надигаш и се примъкваш до водача. 

- Откъде се взе тази чудесия, Антонио? 

- Иаз това се питам, сеньор! За първи път виждам кораб, толкова нагоре по 
реката. Един Господ го знае, какво търси тук! 

- Има ли по реката пред нас някаква фактория, или индиански пост? 

- Няма, сеньор. И тъкмо затова се чудя, къде се вре тази гемия! Оттук до 
границата Карона е абсолютно безлюдна. Е, като изключа дивите племена, 
разбира се! 

Палиш цигара и замислено се вглеждаш в бълващото дим корабче. 
Действително, какво, по дяволите, търси то в тази дива и необитаема 
територия? В главата ти се мяркат различни догадки. Накрая вземаш 
решение. 

- Няма начин, момчета, трябва да ги проверим! Този плаващ дънер е там, 
където не трябва да е! Особено пък в този момент! А това не ми харесва. 
Никак не ми харесва! 

За да разбереш какво ще се случи след това, премини на 83. 


73. 


Със скърцане и дрънчене „Лендровъра" бързо се носи към поста на 
бандитите. Зад волана е метисът, с потно и пребледняло от страх лице. До 
него, на седалката е облегнат трупът на един от застреляните трафиканти. 
Зад тях, залегнали ниско, се спотайвате и вие самите, с нервно потръпващи 
пръсти върху спусъците. 


- По-леко. приятел! Ще ни 
обърнеш така. И гледай по- 
бодро, всичко ще бъде тип-топ! 
- тихо даваш ти наставления на 
шофьора, забил > дулото на 
автомата си в гърба му. Той 
измучава нещо неразбрано в 
отговор, но > продължава да 
натиска зверски газта. 

Прикрит зад него, внимателно 
следиш пътя и околната селва. 
Скоро “отпред се “появява 
колибата и бързо се приближава 
към вас. Дочули шума от 
колата, тримата > трафиканти 
бързо изскачат от нея и застават 
край пътя, с оръжие в ръка. 

- Пригответе се момчета! Щом 
спрем, действайте както се 
разбрахме! 

В това време, със скърцане на 
спирачките, джипът се заковава 
пред поста, обвит от облак прах. 
Хващаш ръчката на задната 
врата и се  приготвяш да 
изскочиш навън. 


(и „ат ара ойиа 4 
Премини веднага на 67. 


74. 


Ягуарът е някъде около теб. Стоиш напрегнат и ловиш всеки звук в 
околните храсти. Мъчиш се да успокоиш учестеното си дишане, а пръстът 
ти нервно потрепва върху спусъка на автомата. За всеки случай 
разкопчаваш и кобура на „Беретата", висящ на кръста ти. 

Експанзивните, 9Умм, патрони „магнум"- на пистолета също са страшно 
оръжие и действат безпогрешно на близко разстояние. 

Замръзнал си като статуя сред малката горска поляна, само че статуя, която 
се поти И въпреки всичко, опасният хищник те издебва в гръд. 
Неслучайно носи прозвището „властелин на селвата". Ти скоро се 
убеждаваш в това. 

Премини на 59. 


79. 


И така, млади приятелю, този прибързан и погрешен избор провали цялата 
мисия. Без гумения „Зодиак" е невъзможно да продължите към района на 
операцията. Река Карона бе единственият ви път до там. Всеки опит да се 
промъкнете през боливийската селва, предварително е обречен на провал. 
Дори и да се решиш на това безумие, ще ви е необходим поне месец 
пълзене сред действените дебри на тропическата джунгла. А точно след 
две денонощия, боливийската армия ще започне операцията! 

Не ти остава нищо друго, освен на зазоряване да поведеш хората си 
обратно пеша към факторията на Порто Бело. Отлично съзнаваш какви 
мъки, умора и опасности ви предстоят. Но истинският ти кошмар ще 
започне, когато се изправиш пред разярената физиономия на полковник 
Колинс и му докладваш за провала. Господ да ти е на помощ! 

Но в живота е така, драги читателю! Човек печели, но и губи! Грябва да се 
научи да посреща с достойнство и едното и другото. Да не се отчайва и 
никога и никога да не се отказва от набелязаната цел. Затова се върни и 
започни играта отначало! Бъди смел, внимателен и разсъдлив! Може би 
тогава ще успееш да я доведеш до победен край! Желаем ти това искрено и 
от сърце! 

А засега сбогом и до нови срещи!!! 


76. 


Придвижвате се бързо по пътеката, водеща на югозапад. Стремите се да 
стъпвате безшумно, а високата до гърди трева ви служи за добро укритие. 
Метисът отново води колоната, а Рамирес я завършва, охранявайки тила 
ви. Изминали сте около миля, когато неочаквано водачът замръзва на 
място, а след това ви дава бързо знак да спрете. 

Моментално всички се хвърлят и залягат от двете страни на пътеката. 
Маскировъчните ви тропически униформи се сливат с пъстрите багри на 
околната селва. Проверяваш  предпазителя на автомата и бързо 
припълзяваш по корем до пленника ви. Когато се добираш до него 
виждаш, че той е клекнал и внимателно разглежда нещо голямо и пъстро 
сред високата трева. 

Поглеждаш през рамото му и зърваш голям папагал какаду, паднал по гръб 
и с разперени крила. Птицата е мъртва, а от гърдите й стърчи малка, къса 
стрела, с шарено оперение накрая. Много внимателно водачът я хваща с 
два пръста и я измъква с бързо, рязко движение. Върхът й е намазан с 
лепкава, зеленикава течност. 


- Кураре! - уплашено прошепва той и я запраща встрани. - Наблизо има 
индианци, сеньор. Много наблизо! 
- По какво разбра? 


И гумав. всвхойуй ло ву 
( А! : сЦЕу 22 


- Пипни птицата, сеньор! Още 
ЗЕ реге е топла! - уплашено шепне 
; той и панически се оглежда. 

- “Спокойно, приятел! - 
потупваш го ти по рамото. 
След това правиш бързо знак 
на Кроу и Рамирес и им 
показваш храстите пред вас. 
Капралът кимва с глава, че е 
разбрал заповедта и двамата 
се шмугват сред > гъстата 
растителност. 


А сега премини на 68. 


77. 


Решението ти да останеш на място е правилно и то спасява живота на 
Купър и Кроу. Лежиш неподвижно на мястото си и следиш през мерника 
на автомата надупченото от куршуми купе на „Лендровъра". 

В момента, в който сержантът се готви да влезе в него и да го претърси, 
погледът ти фиксира някакво движение откъм задната седалка. В теб 
моментално заработва старият, професионален рефлекс и пръстът ти 
натисва спусъка. 

Не губи време и премини на 51. 


И така, решаваш да загубиш 
време, но да бъдеш по-сигурен в 
придвижването. По думите на 
Антонио “Рамирес, не “е 
изключено, някъде пред вас да 
има селище на дивите марайоси. 
А това означава нощни постове 
и глутници от > гладни и 
настървени индиански кучета, 
скитащи в нощта. Те веднага 
биха ви усетили и надали вой до 
небето. А това пък би 


означавало сигурен сблъсък с индианците! 

Естествено, такова село може и да няма, или пък да е навътре в селвата. Но 
това трябва да се провери. Решаваш разузнаването да проведете ти и 
Рамирес, а останалите да ви чакат на място, в лодката. За момент 
размисляш, по кой бряг да се промъкнете? 

Ако решиш да се движите по десния, премини на 36. 

Ако пък предпочетеш левия бряг, отиди на 23. 


79. 


Стоиш на брега и бавно оглеждаш с бинокъла безкрайното мочурище. Иде 
ти да ругаеш от безсилие и мъка, но въпреки това продължаваш да се 
взираш към хоризонта. 

- Къде, по дяволите, е това летище? - обръщаш се към бандита, който седи, 
тъпо вторачен в блатото. 

- Някъде зад тресавището, сеньор! Но това са поне три мили, а не съм 
чувал някой някога да е преминал през тази преизподня адова! Проклета да 
е дано! 

Продължаваш да се взираш в блатото и отчаяно търсиш изход. Здравият 
разум ти подсказва, че трябва да се върнете обратно на поляната и да 
потърсите друга пътека. Този ход е по-сигурен, но означава голяма загуба 
на време. Вземеш ли това решение, връщаш се на 89. 

Другият изход от критичната ситуация е да продължите напред, следвайки 
неотклонно животинската пътека. Щом стадата от пекари, тапири и 
броненосци са успявали да преминат, там сигурно има някакъв проход, по 
който може би ще успеете да се измъкнете и вие. 

Времето лети и може би си заслужава да опитате! Решиш ли се на този 
рискован ход, премини на 4. 


80. 


Дотук всичко е наред. Но уви, само дотук! 

Не сте изминали и петдесет метра, когато джунглата от двете ви страни 
избухва в пламъци и изстрели. Град от куршуми се изсипва върху колата, 
дупчейки и трошейки ламарини, стъкла и гуми. Метисът до теб крещи 
нещо отчаяно, но гласът му е удавен сред воя и писъка на летящото олово. 
Загубил управление „Форда" излиза от пътя и се забива в храстите. Бързо 
се смъкваш на седалката и с шут избиваш вратата. След това легнал по 
гръб, откриваш огън по джунглата отдясно. Откъм каросерията зад теб 
затракват автоматите на Кроу и Купър и всичко се слива в една адска 
канонада. Върху главата ти се посипват парчета от разбито стъкло и метал. 
Светкавично зареждаш нов пълнител и продължаваш стрелбата, по посока 


на тракащата отдясно картечница. След секунди оттам долитат викове на 
болка и тя замлъква. 

Бързо пренасяш огъня напред. В това време метисът избива панически с 
рамо своята врата и се опитва да изскочи от кабината. Но едва подал се 
навън, един автоматичен откос го прерязва през гърдите и кръвта му като 
фонтан залива лявото стъкло и седалката. Разкъсаното му тяло тежко се 
стоварва върху покосената от куршумите трева. 

Оглушен и замаян от дима и грохота на битката, не знаеш какво става с 
хората ти в каросерията. Бясната стрелба продължава отвсякъде и трябва 
веднага да напуснеш надупчената като решето кабина. Откачаш от пояса 
си една граната, освобождаваш бързо предпазителя на взривателя и я 
запращаш навън. Мощен гръм разтърсва въздуха и вълната от детонацията 
помита околните храсти и дървета, 

Тътенът от експлозията за миг заглушава стрелбата и ти веднага се 
възползваш от това. Бързо сменяш пълнителя и свит на топка се премяташ 
през прага на колата. Тялото ти се стоварва болезнено на пътя, но веднага 
се обръщаш по корем и откриваш огън по засадата вляво. Трябва да 
направиш всичко възможно, за да изпълзиш встрани от „форда" и да 
потънеш в спасителните дебри на джунглата. 

Но за жалост врагът не ти оставя време за това! 

Точно отпред се разнася силен гръм и с режещ въздуха вой, нещо полита 
към теб. Зад него се проточва дълъг шлейф от черен дим. 

"Край! Базука!" - мярва се за миг в съзнанието ти страшната мисъл. За 
повече не ти остава време. Носещият смърт реактивен снаряд долита и 
всичко около теб потъва сред пламъците на експлозията. Сякаш гигантска 
ръка те повдига и запраща във въздуха. Пред очите ти избухва мигновено 
кървав облак и остра нечовешка болка разкъсва тялото ти. След това 
всичко угасва и те обгръща леденият мрак на смъртта. 

И така, млади приятелю, ти направи лош избор и естествено загуби. Не ти 
остава нищо друго, освен да се върнеш отначало и отново да поемеш по 
дългия и труден път на приключението! Може би тогава ще успееш и ще 
доведеш мисията си до победен край! Не се отчайвай и не губи кураж! 
Бори се докрай и не унивай! Това ще те направи по-силен, по-твърд и 
уверен! Надяваме се да го постигнеш и ти го желаем от сърце! 

И така, успех и до нови срещи! 


81. 


Тихо заобикаляте подозрителния мост и се отправяте нагоре по, брега на 
рекичката. След около половин миля откривате удобно място за 
прехвърляне. Тук реката е чиста и плитка, а през бистрата вода прозира 
равното пясъчно дъно. 


След като се оглеждате внимателно за алигатори и пирании, нагазвате до 
гърди във водата и бързо се прехвърляте на отсрещния бряг. Обявяваш 
почивка, а ти самият решаваш през това време да разузнаеш околната 
селва и да потърсиш някаква пътека. Даваш указания на Купър, 
проверяваш оръжието си и бързо се шмугваш в буйния, тропически 
гъсталак. 


А сега премини на 9. 


82. 


Преди обаче бандитът да натисне 
спусъка, „нещо “проблясва | във 
въздуха и ножът на Кроу потъва в 
гърлото му. Часовия се заковава на 
място, след това изпуска автомата си 
и рухва по очи. В това време върху 
теб се нахвърля чернокожата горила 
и замахва с огромното си мачете. 
Отскачаш встрани и наточеното като 
бръснач острие със свистене разсича 
въздуха на сантиметри от главата ти. 
Преди обаче негърът на замахне 
повторно, пред него се изпречва 
сержант Купър. Без да се спира, в 
движение той запраща с мощен 
замах автомата си със затъкнат на 
него нож. Оръжието полита като 
копие и се забива в корема на 
исполина. Пронизва го целия и 
върхът на ножа се показва откъм 
гърба му. Трафикантът се олюлява и 
изпуска мачетето. Прави крачка 
назад, издавайки мъчително, 
болезнено хъркане, после рухва мъртъв пред входа на колибата. 

С това битката приключва, без да е даден нито един изстрел. Дишаш 
тежко, а кръвта все още лудо пулсира във вените ти. Но няма време за 
почивка. Даваш команда и скоро телата на убитите изчезват в близките 
храсти. След това бързо се мятате в „Лендровъра" и се понасяте по горския 
път. До края на контролното време, дадено ви от полковник Колинс, 
остават тридесет минути. Сега на волана си ти и натискаш газта докрай. С 
трясък и дрънчене джипът бързо гълта разстоянията, ревейки оглушително 
с двигателя си. Заедно с пътя, очите ти следят неотклонно и минутната 


стрелка на часовника. А времето лети шеметно. Минават пет, десет, 
петнадесет минути... и ненадейно до слуха ти долита грохотът на някакъв 
друг двигател. Но не автомобилен! 

Заковаваш спирачките на джипа и се ослушваш. Няма грешка! Някъде 
наблизо от вас бучи моторът на самолет. Споглеждате се мълчаливо и 
тържествуващо. След неизброими мъки, опасности и лишения сте открили 
тайнственото летище. Бързо вкарваш джипа в крайпътните храсти. След 
това скачате от него и се насочвате през селвата към долитащия отпред 
звук! 

А сега бързо премини на 90. 


83. 


Носите се бързо напред и скоро застигате гемията. Върху кърмата й, 
изписано с олющена бяла боя с мъка разчитате името „Сан Кристобал". За 
щастие тежкото бумтене на дизела заглушава шума от мотора на 
„Зодиака". Нареждаш на Рамирес да остане в лодката, а тримата с Кроу и 
Купър бързо се прекачвате през ниския борд на гемията. 

Гледката, която се разкрива пред вас е отблъскваща. По палубата цари 
невероятен безпорядък и мръсотия. Навсякъде се валят въжета, бали и 
сандъци. Сред този хаос обикалят и се ровят няколко кокошки и дори едно 
прасе. При появата ви, то с уплашено грухтене хуква да бяга към предната 
част на корабчето. Над всичко това се стеле черен и задушлив мазутен 
дим, бълван от комина на машинното отделение. Всичко е удавено в 
грохота на стария, допотопен дизелов двигател, който сигурно помни 
зората на човешката цивилизация. 

Прикрити зад една бала, оглеждате бързо палубата и надстройката. Те са 
безлюдни, само горе, в малката кабинка на руля стърчи силуетът на 
кормчията, който е с гръб към вас. Долу, под него забелязваш отворена 
скърцаща врата, водеща вероятно към трюма. Явно останалите от екипажа 
все още хъркат. 

Оставяш капрал Кроу, прикрит на кърмата, а на Купър нареждаш да заеме 
позиция до люка и да го охранява. Самият ти, лавирайки всред хаоса и 
мръсотията, се отправяш към кабинката с рулевия. Добираш се до основата 
на тясната стълбичка и правиш опит да надвикаш шума на мотора. 

- Хей, амиго! Добро утро! 

Зад кормилото стои едър метис, с тъмно бронзово лице. С десната си ръка. 
стиска колелото, а с лявата, бутилка ром. Обут е в мръсни дочени 
панталони, а на пояса му виси огромно мачете. Когато те забелязва, той 
остава втрещен цяла вечност, с отворена уста.Очевидно появата ти е 
съвсем неочаквана за него. Накрая издава някакъв нечленоразделен звук. 
След това, окопитил се, зарязва кормилото, скача на палубата и хуква към 


един малък люк, зеещ в предната част на гемията. По всичко изглежда, че 
този тип съвсем не е очарован от появата ти. Което пък говори, че тук има 
нещо гнило и ти си длъжен веднага да разбереш какво е то! 

Секундите летят шеметно и трябва мигновенода вземеш решение. Единият 
вариант е да зарежеш метиса и да поемеш управлението на корабчето. 

В такъв случай премини на 18. 

Другото решение е да го проследиш веднага и да разбереш къде хукна така 
и защо! Ако се спреш на този вариант, отиди на 38. 


84. 


Стоиш приведен, с напрегнато тяло и чакаш. Здраво стискаш ножа в 
дясната си ръка, а лявата си протегнал напред, насочвайки като копие 
дулото на автомата. Очите ти зорко следят всяко потрепване на храстите, а 
ушите ти ловят околните шумове. 

И въпреки това, звярът успява да те издебне в гръб! 

Страшният му, смразяващ рев раздира слуха ти, а огромното му, петнисто 
тяло се мярва във въздуха и се стоварва върху теб. Успяваш да се обърнеш 
в последната секунда и да го посрещнеш с цевта на оръжието. Гледката 
наистина е смразяваща! Огромната, озъбена паст захапва мигновено 
дулото и го изтръгва от ръцете ти. Замахваш бързо с ножа, целейки се в 
гърдите на хищника и правиш инстинктивно крачка назад. В този миг 
кракът ти се заплита във високата трева и ти се просваш по гръд. 

Това именно ти дава шанс да продължиш неравния двубой. 

Скочил твърде високо, ягуарът прелита над теб и се бухва в близките 
храсти, мачкайки ги под тежестта си. Но мигновено извива тяло и скача на 
крака, готов да се нахвърли отново. Секундите летят бясно и нямаш време 
дори да се уплашиш. 

Легнал по гръб, замахваш силно с ръка, влагайки в това движение цялата 
си сила, ярост и отчаяние. Дългото острие блясва във въздуха и се забива в 
корема на звяра, потъвайки до дръжката. Той продължава да реве 
оглушително, но сега вече от болка, и започва бясно да се мята и гърчи 
сред тревата, мъчейки се да захапе и изтръгне смъртоносната стомана. От 
страшната рана плисват кръв и вътрешности и изпръскват околните храсти 
и дървета. 

За миг си извън полезрението му и това ти дава възможност да се 
изправиш на крака. Едновременно с това измъкваш втория нож, закрепен 
върху дясното ти бедро и се хвърляш върху мятащия се хищник. Но 
въпреки смъртоносната рана силата му е колосална и смразяваща. Ягуарът 
скача на крака и с още по-яростен рев се нахвърля срещу теб. 

Отскачаш встрани и замахваш машинално. Острието потъва във врата му, 
но в същия миг лапата му се стоварва върху гърдите ти и огромните нокти 


раздират униформа, кожа и плът. Ужасна, парализираща болка секва дъха 
ти, а тялото ти полита във въздуха и се удря силно в ствола на една дива 
хевеа. 

Пред очите ти. притъмнява и ти се отпускаш безчувствен на земята! 

А сега премини на 43. 


Во. 


Стрелбата зад гърба ви продължава, но вие сте вече извън обсега й. Бързо 
се промъквате към джипа. Зад вас остават мястото на трагедията и телата 
на загиналите ви другари. 

Не ви остава нищо друго, освен да се доберете до реката и да се върнете в 
Порто Бело. Ако имате късмет, разбира се! И така, ти загуби, млади 
читателю! Акцията е провалена и ти трябва да се спасяваш с бягство. Но 
така еи в живота. Често една погрешна стъпка може да провали всичко, 
градено с търпение, усилия и мъки! 

Но не се отчайвай и не губи кураж! Върни се отначало и опитай пак! Дано 
този път Фортуна бъде благосклонна и ти помогне да победиш! Желаем ти 
това от сърце и очакваме нови срещи с теб!! 


86. 


Войнствените марайоси са вече зад гърба ви. Отдъхвате си с облекчение и 
отново се разполагате удобно върху надувните бордове на „Зодиака". 
Правиш кратко съвещание с Рамирес и уточняваш по картата 
приблизителното разположение на групата. 

До района на операцията остават около петдесетина мили Това означава, 
че най-късно утре по обяд ще трябва да дебаркирате на брега и да си 
пробиете път през зеления ад на боливийската джунгла. Трябва да 
откриете целта, ако, разбира се, тя първа не открие вас! А това може да 
означава само едно. Кървав, бърз и безпощаден край! 

Отпускаш се на дъното на лодката и запалваш цигара, заслушан в 
приглушения рокот на двигателя. 

Премини на 72. 


87. 


Едва сега си отдъхваш облекчено и поемаш дълбоко въздух. След това се 
оглеждаш внимателно. По всичко личи, че това е някакъв склад. Навсякъде 
се валят сандъци, въжета и парчета от насмолено платно. Илюминатор 
няма и само един отдушник към палубата хвърля оскъдна, дрезгава 
светлина. След дълго взиране, най-после откриваш нещо интересно! 


Вдясно от теб, върху един сандък лежи портативна армейска 
радиостанция. С учудване констатираш, че това е един от последните 
модели широкообхватни предаватели, приети наскоро на въоръжение в 
американските сухопътни сили. Скъпа и модерна играчка, която без 
съмнение струва луди пари. 

Интересно е да се разбере какво търси тя в трюма на това очукано, дървено 
корито! Затова е време да си поговориш сериозно с този приятел. 
Навеждаш се, хващаш го за ушите и започваш да го разтърсваш силно. 

Без да се бавиш, премини на 56. 


88. 


След няколко минути един джип се появява на стотина метра от вас и 

бавно се приближава. Купето му е 

очукано и опръскано с кал, а 

двигателят му вие уморено и 

задавено. Взираш се внимателно и 

скоро различаваш през предното 

стъкло фигурите на шофьора и на 

още един до него. 

Когато се доближават на 

петдесетина метра, дочуваш 

фарса е гласовете им през воя на мотора. 
За оррдоеа дари Е Нещо спорят или се карат, но това в 

случая не е толкова важно. Докато 

ги наблюдаваш, трескаво обмисляш плана на по-нататъшните си действия. 

Колата и хората в нея трябва да бъдат задържани на всяка цена! 

Най-после шансът ти се е усмихнал и ти не трябва да го проиграеш. 

Въпросът е в това, как да ги заловите? 

За хората ти това е детска игра, но не са изключени и изненади. Ако се 

стигне до престрелка, ще се вдигне голям шум. А базата може да е наблизо 

и там да чуят пукотевицата. 

Ако се спреш на този вариант, премини на 21 

Има и друг начин, но той крие много рискове. Да изкараш метиса на пътя и 

да го използваш като примамка. 

Решиш ли се на този рискован ход, премини на 5. 


89. 


Наблюдаваш внимателно пленника и все повече се убеждаваш, че не може 
да му се вярва. Именно за това решаваш да си пробиете път през селвата. 
Когато по неговите думи, до мястото на скритата кола остава около миля, 
даваш нареждане на Купър и вие внимателно спирате до левия бряг. Бързо 
маскирате лодката и част от багажа сред високата, крайбрежна тръстика. 
След това в индийска нишка поемате през девствения тропически гъсталак. 
Имате на разположение само осем часа и трябва да бързате! В началото на 
колоната, с мачете в ръка е метисът, а плътно зад него, с насочен в гърба 
му автомат си ти. Следват Кроу, с радиомаяка и Рамирес. Последен е 
Купър, който охранява тила на Отряда. 

В началото трафикантът ви повежда право на юг, но след това променя 
посоката на запад, мъчейки се да се ориентира по проблясващото между 
короните на палмите слънце След около миля, ненадейно се озовавате 
върху тясна животинска пътека. Единият й край води към реката, а другият 
се губи сред гъстия лабиринт на джунглата. Разровена е от копитата на 
стада пекари. Предпазливо поемате по нея и скоро излизате сред обширна 
поляна, покрита с изсъхнала, утъпкана трева. Точно в центъра й, пътеката 
се разделя на три посоки - на юг, югозапад и запад. 

Спирате и бързо се съвещавате по кое от разклоненията да продължите. 
Метисът, явно, също е объркан и не знае накъде да ви поведе. Или може би 
се преструва! Затова ти, като командир, трябва да вземеш решение и то без 
да губиш време! 

Ако решиш да продължите по пътеката, водеща на юг, премини на 48. 
Ако пък, предпочетеш втората, извиваща на югозапад, отиди на 76. 
Избереш ли третото разклонение, отиващо право на запад, премини на 
34. 


90. 


Най-после тайнствената база на бандитите е пред очите ви. Лежите в края 
на селвата и дишате тежко, на пресекулки. Потта залива мръсните ви, 
изподрани и нахапани от комарите тела. Тропическите ви защитни 
униформи висят на парцали, но в очите ви, наред с умората, блести и 
неприкрита гордост. 

По дяволите, вие го направихте и още не можете да повярвате в успеха си. 
Но той е факт и вие вече сте тук! Въпреки всичко и всички! 

На около петстотин метра от вас, сред джунглата е разчистена тясна 
просека, дълга около двеста метра. В далечния й край ти различаваш през 
бинокъла си хангар, боядисан в цвят хаки и маскиран отгоре с клони и 
храсти. Зад него, в сянката на палмите се гушат няколко леки, дървени 


бараки и бунгала. Но в момента, нещо друго приковава цялото ти 
внимание. 

Пред отворения хангар, върху ниската трева стои малък, едномоторен 
американски „Пайпър". Моторът му работи и бясно въртящото се на носа 
витло, проблясва като дъга под слънцето. Около него сноват човешки 
фигурки, а до отворения му пасажерски люк е спрял стар, триосен 
„Студебейкър". Самолетът и камионът също са боядисани в зелен, защитен 
цвят и се сливат с фона на околната среда. 

Цялата територия на базата е заградена с висока, бодлива тел, до която в 
момента сте залегнали и вие. Бързо откриваш, че тя е преплетена стънките 
кабели на алармена инсталация и всеки допир до нея, без съмнение би 
вдигнал тревога на летището. 

Задачата ви е приключила. Обръщаш се към Купър и издаваш последната 
си заповед. 

- Хайде, Дон! Да им оставим подаръка си и да изчезваме! 

Сержантът мълчаливо кимва с глава, нарамва раницата с радиомаяка и 
изчезва в близките, гъсто преплетени бромелии. След няколко минути се 
връща с пълзене. Раницата вече я няма на гърба му. 

- Готово, сър! Ще им дойде като Божи гръм от ясно небе! Жалко, че няма 
да сме тук да погледаме! 


- Това вече няма значение, сержант. Нашата задача бе дотук и ей Богу, ние 
я изпълнихме! Хайде, момчета, имаме два часа, за да изчезнем! Рамирес, 
води обратно към джипа! 

Хвърляш последен поглед към базата и към готвещия се за излитане 
самолет. Съвсем скоро това леговище на смъртта ще бъде унищожено и 
джунглата бързо ще заличи и последните останки от човешката алчност и 
злоба. Както се е случвало вече и с други! 

Обръщаш се и бързо поемаш след отряда, който вече се е скрил в селвата. 
Очаква ви дълго и трудно завръщане. Към хората, светлината и 
обикновения, мирен живот. До поредната тревога и поредната кратка и 
сурова заповед на полковник Колинс. Но какво да се прави? 

На света има хиляди професии и измежду всички тях, ти си избрал именно 
тази. Да откриваш бърлогите на зверовете и да ги унищожаваш. Това е 
твой личен избор, приятел, и ти няма да отстъпиш от него, докато дишаш, 
докато растат треви и слънцето грее върху синьото, безметежно небе! 

И така, млади приятелю, играта свърши! Ти се добра до победния край и 
ние те поздравяваме най-сърдечно! Ти прояви качества и се бори мъжки с 
безбройните опасности, лишения и мъки. Това бе само игра, но игра, 
почерпана, от самия живот. Ти се справи с всичко и ние с нетърпение ще 
очакваме новата си, поредна среща с теб, млади храбрецо! 

А засега, сбогом и до нови срещи! 


Тежкият поглед на полковник Колинс те пронизва 
през дима на пурата му. Въпреки огромния вентила- 
тор на тавана, в командния пункт е душно и задиме- 
но. Климатичната инсталация не работи и потта се 
лее по лицата и гърбовете на присъстващите. 

- Три денонощия, лейтенант! Точно три и нито мину- 
та повече! Набийте го в главите на хората си. Щом 
хеликоптерът ви остави в Порто Бело и пилотът се 
обади, включвам хронометъра! Ясен ли съм? 

- Да, сър! - отговаряш кратко ти. 


Много битки и. схватки с наркотрафиканти в кош- 


марната боливийска селва. 

Дори местните индианци и серенгейроси не смеят 
да се заврат 8 този пъкъл. 

Но Ти трябва да отидеш и да победиш!"! 


